***ԱՄՓՈՓԱԹԵՐԹ***

***«ՀԱՅԱՍՏԱՆԻ ԱԶԳԱՅԻՆ ԿԻՆՈԿԵՆՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ «ՀԱՅԱՍՏԱՆԻ ԿԻՆՈՅԻ ՀԻՄՆԱԴՐԱՄ»-Ի ՎԵՐԱԿԱԶՄԱՎՈՐԵԼՈՒ ԵՎ ԿԱՆՈՆԱԴՐՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ***

|  |  |  |
| --- | --- | --- |
| 1. ***ՀՀ էկոնոմիկայի նախարարություն*** | | ***25.01.2024թ.*** |
| ***N 01/1013-2024*** |
| 1. ««Հայաստանի ազգային կինոկենտրոն» պետական ոչ առևտրային կազմակերպությունը «Հայաստանի ազգային կինոյի «Հայֆիլմ»» հիմնադրամի վերակազմավորելու և կանոնադրությունը հաստատելու մասին» որոշման նախագծի (այսուհետ՝ Նախագիծ) 7-րդ կետի 1-ին ենթակետի «ա» և «բ» պարբերություններից և 2-րդ ենթակետից անհրաժեշտ է հանել «Հայաստանի Հանրապետության կրթության, գիտության, մշակույթի և սպորտի նախարարության» բառերը՝ հիմք ընդունելով Հայաստանի Հանրապետության կառավարության 2006 թվականի հուլիսի 20-ի N 1110-Ն որոշման 1-ին կետը։ | **Ընդունվել է** | |
| 2. Նախագծի 10-րդ կետի նախատեսման անհրաժեշտությունը բացակայում է՝ հիմք ընդունելով «Նորմատիվ իրավական ակտերի մասին» օրենքի 23-րդ հոդվածի 6-րդ մասը։ | **Ընդունվել է** | |
| 3. Նախագծով հաստատվող հավելվածի (այսուհետ՝ Հավելված) 1-ին կետը լրացուցիչ խմբագրման և սեղմ շարադրման կարիք ունի՝ հիմք ընդունելով նաև «Նորմատիվ իրավական ակտերի մասին» օրենքի 14-րդ և 21-րդ հոդվածները։ | **Ընդունվել է** | |
| 4. Հավելվածի 3-րդ կետում «այսուհետև՝ Պ.Լ.Մարմին» եզրույթն անհրաժեշտ է փոխարինել «այսուհետ՝ լիազորված պետական մարմին» եզրույթով՝ հիմք ընդունելով «Նորմատիվ իրավական ակտերի մասին» օրենքի 21-րդ հոդվածի 2-րդ մասը և հաշվի առնելով Հավելվածի 33-րդ, 34-րդ, 56-րդ և մի շարք այլ կետեր։ | **Ընդունվել է** | |
| 5. Հավելվածի 7-րդ կետում «ստեղծված է» եզրույթը անհրաժեշտ է փոխարինել «գործում է» եզրույթով: | **Ընդունվել է** | |
| 6. Հավելվածի 9-րդ կետում անհրաժեշտ է շտկել Հիմնադրամի անգլերեն լրիվ անվանումը։ | **Ընդունվել է** | |
| 7. Հավելվածի 10-րդ կետից, 11-րդ կետի 5-րդ, 45-րդ կետի 7-րդ և 58-րդ կետի 5-րդ ենթակետերից հետո անհրաժեշտ է շտկել համարակալումը՝ հիմք ընդունելով «Նորմատիվ իրավական ակտերի մասին» օրենքի 14-րդ հոդվածով սահմանված դրույթները։ | **Ընդունվել է** | |
| 8. Հավելվածի 11-րդ կետում անհրաժեշտ է 6-րդ ենթակետը շարադրել 5-րդ ենթակետից առաջ, իսկ 5-րդ ենթակետի 3-րդ պարբերությունը առաջարկվում է շարադրել որպես առանձին կետ՝ հաշվի առնելով, որ վերջինս տրամաբանորեն կապված չէ մյուս պարբերությունների հետ։ | **Ընդունվել է** | |
| 9. Հավելվածի 11-րդ կետի 3-րդ ենթակետում հաշվետվության բովանդակության վերաբերյալ դրույթ նախատեսելու անհրաժեշտությունը բացակայում է՝ հաշվի առնելով, որ միևնույն կետի համաձայն հաշվետվության ձևը պետք է սահմանվի առանձին փաստաթղթով: | **Ընդունվել է** | |
| 11. Հավելվածի 13-րդ կետում «տեսակները» բառից հետո անհրաժեշտ է լրացնել «, որոնք սահմանվում են Հիմնադրամի հոգաբարձուների խորհրդի որոշմամբ» բառերը՝ հիմք ընդունելով «Հիմնադրամների մասին» օրենքի 25-րդ հոդվածի 1-ին մասի 11 կետը։ | **Ընդունվել է** | |
| 12. Հավելվածի 16-րդ կետում «և» շաղկապից հետո անհրաժեշտ է լրացնել «(կամ)» շաղկապը՝ հիմք ընդունելով «Հիմնադրամների մասին» օրենքի 8-րդ հոդվածի 2-րդ մասը։ | **Ընդունվել է** | |
| 13. Հավելվածի 19-րդ կետի նախատեսման նպատակահարմարությունը լրացուցիչ քննարկման կարիք ունի։ | **Ընդունվել է ի գիտություն** | |
| 14. Հավելվածի 33-րդ կետի 4-րդ ենթակետում հստակեցման կարիք ունի «մասնագետ (այդ թվում՝ օտարերկրյա)» եզրույթը։ | **Չի ընդունվել**  Սահմանված է «Կինեմատոգրաֆիայի մասին» օրենքի 11-րդ Հոդվածի 1-ին մասի 4-րդ կետով: | |
| 15. Անհրաժեշտ է նախատեսել համապատասխան դրույթ՝ Հավելվածի 33-րդ կետի 4-րդ ենթակետով նախատեսված մասնագետների ընտրության մրցութային կարգի վերաբերյալ։ | **Չի ընդունվել**  Սահմանված է «Կինեմատոգրաֆիայի մասին» օրենքի 11-րդ Հոդվածի 2-րդ մասի 1-3-րդ կետերով /ներառված է Հավելվածի 34-րդ կետում/: | |
| 16. Հավելվածի 34-րդ կետի 3-րդ ենթակետում հստակեցման կարիք ունի աշխատանքային փորձի ժամկետը։ | **Չի ընդունվել**  Սահմանված է «Կինեմատոգրաֆիայի մասին» օրենքի 11-րդ Հոդվածի 2-րդ մասի 3-րդ կետով: | |
| 17. Հավելվածի 38-րդ կետից հետո անհրաժեշտ է սահմանել համապատասխան դրույթներ՝ Հոգաբարձուների խորհրդի անդամների իրավունքների և պարտականությունների վերաբերյալ։ | **Չի ընդունվել**  Սահմանված է Հավելվածի 9-րդ գլխի դրույթներով | |
| 18. Լրացուցիչ վերանայման կարիք ունեն Հավելվածի 39-րդ կետի 6-րդ ենթակետը և 41-րդ կետը՝ հաշվի առնելով, որ Հավելվածում Հոգաբարձուների խորհրդի անդամի առաջադրման կամ նշանակման ընթացակարգ նախատեսված չէ։ | **Ընդունվել է** | |
| 19. Հավելվածի 43-րդ կետը անհրաժեշտ է լրացնել Հիմնադրամի վերակազմակերպման դեպքում որոշումների ընդունման ընթացակարգի վերաբերյալ համապատասխան դրույթով՝ հիմք ընդունելով «Հիմնադրամների մասին» օրենքի 24-րդ հոդվածի 2-րդ մասի 2-րդ պարբերությունը։ | **Ընդունվել է** | |
| 20. Հավելվածի 45-րդ կետի 7-րդ ենթակետին հաջորդող ենթակետում անհրաժեշտ է համապատասխան դրույթ նախատեսել նաև Հիմնադրամի վերստուգիչի մասին Հոգաբարձուների խորհրդի նախագահի որոշում կայացնելու իրավասության վերաբերյալ՝ հիմք ընդունելով «Հիմնադրամների մասին» օրենքի 25-րդ հոդվածի 1-ին մասի 6-րդ կետը։ | **Ընդունվել է** | |
| 21. Հավելվածի 10-րդ գլխի վերնագրում, 47-րդ կետում, 56-րդ կետում «խորհրդի» եզրույթից առաջ անհրաժեշտ է լրացնել «Հոգաբարձուների» եզրույթը։ | **Ընդունվել է** | |
| 22. Հավելվածի 56-րդ կետում վերանայման կարիք ունի «պաշտոնի երեք հավակնորդներից» եզրույթը՝ հաշվի առնելով, որ հնարավոր են իրավիճակներ, երբ հավակնորդների թիվը երեքից պակաս լինի։ | **Չի ընդունվել**  Սահմանված է «Կինեմատոգրաֆիայի մասին» օրենքի 12-րդ Հոդվածի 3-րդ մասով: | |
| 23. Հավելվածի 58-րդ կետի 4-րդ ենթակետում «խրախուսման միջոցներ և նշանակում կարգապահական տույժեր» եզրույթը անհրաժեշտ է փոխարինել «խրախուսման և կարգապահական պատասխանատվության միջոցներ» եզրույթով՝ հիմք ընդունելով «Հիմնադրամների մասին» օրենքի 27-րդ հոդվածի 3-րդ մասի 10-րդ կետը։ | **Ընդունվել է** | |
| 24. Հավելվածի 58-րդ կետի 11-րդ և 12-րդ ենթակետերը լրացուցիչ հիմնավորման կարիք ունեն։ | **Ընդունվել է ի գիտություն** | |
| 25. Հավելվածի 58-րդ կետի 16-րդ և 20-րդ ենթակետերն անհրաժեշտ է համապատասխանեցնել «Հիմնադրամների մասին» օրենքի 27-րդ հոդվածի 3-րդ մասի 7-րդ կետին։ | **Ընդունվել է** | |
| 26. Հավելվածի 58-րդ կետի 22-րդ ենթակետն անհրաժեշտ է շարադրել 21-րդ ենթակետից առաջ։ | **Ընդունվել է** | |
| 27. Հավելվածի 58-րդ կետից հետո անհրաժեշտ է նախատեսել համապատասխան դրույթ՝ «Հիմնադրամների մասին» օրենքի 15-րդ հոդվածի 2․1-րդ մասով նախատեսված դրույթի վերաբերյալ։ | **Չի ընդունվել**  Դիտարկումը հասկանալի չէ | |
| 28. Հավելվածի 59-րդ կետում «բոլոր անդամները» եզրույթը անհրաժեշտ է փոխարինել «նախագահը» եզրույթով՝ հիմք ընդունելով «Հիմնադրամների մասին» օրենքի 28-րդ հոդվածի 1-ին մասը։ | **Ընդունվել է** | |
| 29. Հավելվածի 60-րդ կետի 4-րդ ենթակետից հետո նախատեսված պարբերությունն անհրաժեշտ է համարակալել՝ հիմք ընդունելով «Նորմատիվ իրավական ակտերի մասին» օրենքի 14-րդ հոդվածի 5-րդ մասը։ | **Ընդունվել է** | |
| 30. Հավելվածի 62-րդ կետը խմբագրման կարիք ունի՝ հաշվի առնելով, որ Նախագիծը և Հավելվածը հոդվածներ չեն պարունակում՝ միաժամանակ շտկելով նաև վկայակոչվող դրույթների համարները։ | **Ընդունվել է** | |
| 31. Հավելվածի 62-րդ կետում «նախագահը» եզրույթից հետո անհրաժեշտ է լրացնել «կամ հիմնադրամի տնօրենը» եզրույթը՝ հիմք ընդունելով «Հիմնադրամների մասին» օրենքի 28-րդ հոդվածի 4-րդ մասը։ | **Ընդունվել է** | |
| 32. Հավելվածի 65-րդ կետում «որոշմամբ» եզրույթից հետո անհրաժեշտ է լրացնել «կամ Հոգաբարձուների խորհրդի որոշմամբ» եզրույը՝ հիմք ընդունելով «Հիմնադրամների մասին» օրենքի 29-րդ հոդվածի 2-րդ մասը և Հավելվածի 45-րդ կետի 4-րդ ենթակետը։ | **Ընդունվել է** | |
| 33. Հավելվածի 74-րդ կետում «սույն օրենքի» եզրույթը անհրաժեշտ է փոխարինել ««Հիմնադրամների մասին» օրենքի» եզրույթով։ | **Ընդունվել է** | |
| 34. Հավելվածի 88-րդ կետը անհրաժեշտ է խմբագրել՝ հաշվի առնելով, որ Հավելվածում 90-րդ, 97-րդ և 101-րդ կետեր նախատեսված չեն։  Միաժամանակ, Հավելվածը անհրաժեշտ է համապատասխանեցնել «Նորմատիվ իրավական ակտերի մասին» օրենքի 14-րդ հոդվածի 5-րդ, 7-րդ և 10-րդ, 17-րդ հոդվածի 8-րդ, 18-րդ հոդվածի 3-րդ և 21-րդ հոդվածի 2-րդ մասերին։ | **Ընդունվել է** | |
| 1. ***Իրավական ակտերի նախագծերի հրապարակման միասնական կայք*** | | ***15.01-27.01.2024*** |
|  |
| ԸՆԴՀԱՆՈՒՐ ԴՐՈՒՅԹՆԵՐ առաջին գլուխը վերամարադրել: 1.1. «ՀԱՅԱՍՏԱՆԻ ԱԶԳԱՅԻՆ ԿԻՆՈՅԻ «ՀԱՅՖԻԼՄ»» ՀԻՄՆԱԴՐԱՄ» հիմնադրամը (այսուհետ՝ Հիմնադրամ) շահույթ ստանալու նպատակ չհետապնդող, իրավաբանական անձի կարգավիճակ ունեցող ոչ առևտրային կազմակերպություն է, որն ստեղծվել է կինոարտադրության բնագավառում գործունեություն իրականացնելու նպատակով: Հիմնադրամը հանդիսանում է «Համո Բեկնազարյանի անվան «Հայֆիլմ» կինոստուդիա» պետական ոչ առևտրային կազմակերպության իրավահաջորդը: «Համո Բեկնազարյանի անվան «Հայֆիլմ» կինոստուդիա» պետական ոչ առևտրային կազմակերպությունը ստեղծվել է Հայաստանի Հանրապետության Կառավարության 2002 թ. ապրիլի 17-ի N417 որոշման համաձայն, «Համո Բեկնազարյանի անվան «Հայֆիլմ» կինոստուդիա» պետական ձեռնարկության (գրանցված Հայաստանի Հանրապետության ձեռնարկությունների պետական ռեգիստրի կողմից՝ 08.09.1995թ., գրանցման համարը՝ 271.140.00633.; վկայական N01Ա017080) վերակազմավորման ճանապարհով, վերակազմակերպման արդյունքում և հանդիսանում է նրա իրավահաջորդը: «Համո Բեկնազարյանի անվան «Հայֆիլմ» կինոստուդիա» ՊՈԱԿ-ը՝ Հայաստանի Հանրապետության Կառավարության 20 հուլիսի 2006թ.-ի N 1110-Ն որոշմամբ վերանվանվել է «Հայաստանի ազգային կինոկենտրոն / Հայֆիլմ» ՊՈԱԿ: Հիմնադրամը վերանվանված է համարվում օրենքով սահմանված կարգով պետական գրանցման պահից: ՀՀ կառավարության 14.07.2022թ-ի թիվ 1072-Ա որոշման համաձայն՝ «Փաստավավերագրական ֆիլմերի «Հայկ» կինոստուդիա» հիմնադրամը (պետական գրանցման համարը՝ 271.210.02487) վերակազմակերպվել է միացման ձևով՝ միացվելով Կազմակերպությանը, և Կազմակերպությունը «Հայկ» կինոստուդիա» պետական ոչ առևտրային կազմակերպության իրավահաջորդն է: 1.2. Հիմնադրամի անվանումն է` հայերեն լրիվ՝ Հայաստանի ազգային կինոյի «Հայֆիլմ» հիմնադրամ, հայերեն կրճատ՝ «Հայֆիլմ» հիմնադրամ ռուսերեն լրիվ` Фонд Национального кино Армении "Арменфильм", ռուսերեն կրճատ՝ Фонд "Арменфильм" անգլերեն լրիվ` National Film Fund of Armenia "Armenfilm" անգլերեն կրճատ՝ "Armenfilm" Fund: 1.3. Հիմնադրամն իր գործունեությունն իրականացնում է Հայաստանի Հանրապետությունում: Հիմնադրամի գտնվելու վայրն է՝ ՀՀ, ք.Երևան, Վ. Տերյան 3 ա շենք: | **Ընդունվել է** | |
| 2-րդ գլուխը սահմանել հետևյալ կերպ 2. ՀԻՄՆԱԴՐԱՄԻ ԻՐԱՎԱԿԱՆ ԿԱՐԳԱՎԻՃԱԿԸ 2.1. Հիմնադրամի հիմնադիրը Հայաստանի Հանրապետությունն է (այսուհետ՝ Հիմնադիր), որի անունից հանդես եկող պետական կառավարման լիազորված մարմինը` Հայաստանի Հանրապետության կրթության, գիտության, մշակույթի և սպորտի նախարարությունն իրականացնում է հիմնադրի հետևյալ առանձին լիազորությունները. ա) Հիմնադրամի կողմից հաստատվող ազգային ֆիլմերի ընտրության կարգի եւ պայմանների համաձայնեցումը, որոնց արտադրությանն ու վարձույթին աջակցելը տրամադրվում է Հիմնադրամի կողմից այն միջոցների միջոցով, որոնց ֆինանսական ապահովման աղբյուրն է հանդիսանում պետական բյուջեից կինեմատոգրաֆիային աջակցելու համար հատկացվող սուբսիդիաներն են, ազգային ֆիլմերի արտադրություն եւ վարձույթ իրականացնող կինեմատոգրաֆիական կազմակերպություններին, բ) ֆիլմերի ցուցադրությունն իրականացնող այն կազմակերպությունների ընտրության՝ Հիմնադրամի կողմից հաստատվող կարգի եւ պայմանների համաձայնեցման մասին, որոնց աջակցություն է ցուցաբերվում հիմնադրամի կողմից ազգային ֆիլմերի ցուցադրման համար պայմաններ ստեղծելու նպատակով՝ ուղղելով այն միջոցները, որոնց ֆինանսական ապահովման աղբյուր են հանդիսանում պետական բյուջեից կինեմատոգրաֆիային աջակցելու համար տրամադրվող սուբսիդիաները, գ) Հիմնադրամի միջոցների հաշվին վերադարձվող հիմունքներով ազգային ֆիլմերի արտադրության, վարձույթի և ցուցադրման ոլորտում ֆինանսական աջակցության տրամադրման կարգի և պայմանների համաձայնեցումը, դ) Հիմնադրամի միջոցների հաշվին կրկնօրինակման արտադրության ոլորտում ֆինանսական աջակցության տրամադրման՝ Հիմնադրամի կողմից հաստատվող կարգի և պայմանների համաձայնեցումը, 2.2. Հիմնադրամն ինքնուրույն է որոշում իր գործունեության ռազմավարական ծրագրերը: 2.3. Հիմնադրամի գործունեությունը կարգավորվում է Հայաստանի Հանրապետության Սահմանադրությամբ, Հայաստանի Հանրապետության քաղաքացիական օրենսգրքով, «Հիմնադրամների մասին» Հայաստանի Հանրապետության օրենքով, «Կինեմատոգրաֆիայի մասին» Հայաստանի Հանրապետության օրենքով, Հայաստանի Հանրապետության այլ իրավական ակտերով, Հայաստանի Հանրապետության կողմից վավերացված միջազգային պայմանագրերով և սույն կանոնադրությամբ: 2.4. Հիմնադրամի շահառուները կինեմատոգրաֆիայի բնագավառին առնչվող ֆիզիկական և իրավաբանական անձինք են: 2.5. Հիմնադրամը կարող է Հայաստանի Հանրապետության օրենսդրությամբ սահմանված կարգով ստեղծել մասնաճյուղեր և ներկայացուցչություններ, հիմնարկներ, որոնք գործում են հիմնադրամի անունից` հիմնադրամի կանոնադրությանը համապատասխան: 2.6. Հիմնադրամն իրավաբանական անձ է և ունի հիմնադրի գույքից առանձնեցված գույք, որը հաշվառվում է ինքնուրույն հաշվեկշռում: 2.7. Հիմնադրամը որպես սեփականություն ունի առանձնացված գույք և իր պարտավորությունների համար պատասխանատու է այդ գույքով, կարող է իր անունից կնքել պայմանագրեր, ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող: 2.8. Հիմնադրամի իրավունքները կարող են սահմանափակվել միայն Հայաստանի Հանրապետության օրենքով նախատեսված դեպքում և կարգով: 2.9. Հիմնադրամը շահույթ ստանալու նպատակ չի հետապնդում: Տարբեր աղբյուրներից, ինչպես նաև իր տնտեսական գործունեությունից ստացված միջոցներն օգտագործում է միայն սույն կանոնադրությամբ սահմանված նպատակներով: 2.10. Հիմնադրամն այլ կազմակերպության հիմնադիր կամ մասնակից կարող է հանդիսանալ միայն հիմնադրի որոշմամբ: 2.11. Հիմնադրամը կարող է ունենալ Հայաստանի Հանրապետության պետական զինանշանի պատկերով և հայերեն անվանմամբ կլոր կնիք: Հիմնադրամը կարող է ունենալ իր անվանմամբ ձևաթղթեր, խորհրդանիշ և անհատականացման այլ միջոցներ: 2.12. Հիմնադիրը պատասխանատվություն չի կրում Հիմնադրամի պարտավորությունների, իսկ Հիմնադրամը՝ հիմնադրի պարտավորությունների համար: 2.13. Հիմնադիրը պատասխանատվություն է կրում մինչև Հիմնադրամի պետական գրանցումը ծագած՝ Հիմնադրամի ստեղծման հետ կապված պարտավորությունների համար: 2.14. Հիմնադրամն Հայաստանի Հանրապետության օրենքով սահմանված կարգով վարում և ներկայացնում է հաշվապահական ու վիճակագրական հաշվետվություն: | **Ընդունվել է մասնակի**  Առաջարկները ներառված են հավելվածի ընդհանուր դրույթներում, Հիմնադրամի իրավունքներում և պարտականություններում, Հիմնադրամի իրավական կարգավիճակում, իսկ Լիազոր մարմնի օրենքով սահմանված լիազորությունները հիմնադրամի կանոնադրության մեջ ներառելու նպատակահարմարությունը հավելյալ դիտարկման կարիք ունի: | |
| 3-րդ գլուխը սահմանել հետևյալ կերպ 3. ՀԻՄՆԱԴՐԱՄԻ ՀԻՄՆԱԴԻՐ ՓԱՍՏԱԹՂԹԵՐԸ 3.1. Հիմնադրամի հիմնադիր փաստաթուղթը սույն Կանոնադրությունն է: 3.2. Բոլոր շահագրգիռ անձինք իրավունք ունեն ծանոթանալու Հիմնադրամի Կանոնադրությանը՝ Հայաստանի Հանրապետության օրենսդրությամբ սահմանված կարգով: | **Ընդունվել է մասնակի**  Ներառվել է հիմնադրամի իրավական կարգավիճակում | |
| 4-րդ գլուխը սահմանել հետևյալ կերպ 4. ՀԻՄՆԱԴՐԱՄԻ ԳՈՐԾՈՒՆԵՈՒԹՅԱՆ ԱՌԱՐԿԱՆ և ՆՊԱՏԱԿԸ 4.1. Հիմնադրամի հիմնական նպատակներն են աջակցել հայրենական կինեմատոգրաֆիային, բարձրացնել նրա մրցունակությունը, ապահովել պայմաններ ազգային շահերին համապատասխանող որակյալ ֆիլմերի ստեղծման համար, պահպանել, վերականգնել, թվայնացնել և տարածել կինո-ֆոտո-ֆոնո հավաքածուները, ինչպես նաև ազգային ֆիլմերի հանրահռչակումը Հայաստանի Հանրապետությունում և արտերկրում: Հիմնադրամի գործունեության առարկան է նրա կանոնադրական նպատակների իրականացումը: 4.2. «Հայաստանի ազգային կինոկենտրոն» պետական ոչ առևտրային կազմակերպության գործունեության նպատակներն են` ա. աջակցություն կինեմատոգրաֆիայի բնագավառում սոցիալ-տնտեսական ծրագրերի իրականացմանը, բ. ազգային ֆիլմերի արտադրություն, ցուցադրում, վարձույթ և տարածում իրականացնող կազմակերպություններին ֆինանսական աջակցության տրամադրում, գ. հայ և օտարերկրյա ներդրողների ներգրավումը ազգային ֆիլմերի արտադրության, ցուցադրման, վարձույթի և տարածման ֆինանսավորման գործում, դ. կինեմատոգրաֆիայի զարգացման համար ֆինանսական միջոցների կուտակում, ներառյալ կինոարտադրությունը, ազգային ֆիլմերի վարձույթը, ցուցադրումը, տարածումը և առաջխաղացումը, ինչպես նաև կինեմատոգրաֆիայի ոլորտում ոչ առևտրային միջոցառումների իրականացումը, ե. աջակցություն կինեմատոգրաֆիայի ոլորտում աշխատող ձեռներեցներին և մասնագետներին, զ. կինո-Ֆոտո-Ֆոնո հավաքածուի պահպանումը, վերականգնումը, թվայնացումն ու տարածումը է. միջազգային կինոկազմակերպությունների հետ համագործակցությունը և համատեղ արտադրությամբ իրականացվող կինոնկարների աջակցությունը: ը. Հայաստանի Հանրապետությունում և օտարերկրյա պետություններում ազգային կինոարվեստի հանրահռչակումը 4.3. Հիմնադրամն իր գործունեության նպատակներին համապատասխան. ա. ուղղում է այն միջոցները, որոնց ֆինանսական ապահովման աղբյուրը պետական բյուջեից կինեմատոգրաֆիային աջակցելու սուբսիդիաներն են, ազգային ֆիլմերի արտադրություն եւ վարձույթ իրականացնող կինեմատոգրաֆիայի կազմակերպություններին, ազգային ֆիլմի կարգավիճակ չունեցող ֆիլմերի արտադրություն եւ վարձույթ իրականացնող կինեմատոգրաֆիայի կազմակերպություններին բ. ազգային ֆիլմերի ցուցադրման համար պայմաններ ստեղծելու նպատակով այն միջոցները, որոնց ֆինանսական ապահովման աղբյուրը պետական բյուջեից կինեմատոգրաֆիային աջակցելու համար սուբսիդիաներն են, ուղարկում է ֆիլմերի ցուցադրությունն իրականացնող այն կազմակերպություններին, որոնք ընտրված են կարգով եւ պայմաններով, որոնք հաստատվում են Հիմնադրամի կողմից՝ համաձայնեցնելով Հայաստանի Հանրապետության կրթության, գիտության, մշակույթի եւ սպորտի նախարարության հետ գ. ազգային ֆիլմերի արտադրության, վարձույթի և ցուցադրության բնագավառում ֆինանսական աջակցության նպատակով, այդ թվում՝ ազգային ֆիլմերի արտադրությունն ու վարձույթն իրականացնող կինեմատոգրաֆիայի կազմակերպություններին վերադարձվող հիմունքներով տրամադրված և այդ կազմակերպությունների կողմից կատարված պայմանագրերով վերադարձված միջոցներն ուղարկում է Հիմնադրամի կողմից հաստատված կարգով և պայմաններով՝ Հայաստանի Հանրապետության կրթության, գիտության, մշակույթի և սպորտի նախարարության հետ համաձայնեցմամբ դ. հայ և օտարերկրյա ներդրողներին ներգրավում է ազգային ֆիլմերի արտադրության, վարձույթի և ցուցադրության ֆինանսավորման և կինեմատոգրաֆիայի նյութատեխնիկական բազայի զարգացման գործում; ե. վերահսկում է Հիմնադրամի կողմից տնտեսավարող սուբյեկտներին հատկացվող ֆինանսական միջոցների նպատակային և արդյունավետ օգտագործումը և խախտումներ հայտնաբերելու դեպքում կասեցնում է համապատասխան նախագծերի ֆինանսավորումը; զ. կազմակերպում է կինեմատոգրաֆիայի բնագավառում այլ միջոցառումների նախագծերի հետազոտությունների և անկախ հասարակական փորձաքննության անցկացումը; է. կազմակերպում է կինեմատոգրաֆիայի բնագավառում նախագծերի և այլ միջոցառումների հետազոտությունների և անկախ հասարակական փորձաքննության անցկացումը ը. մշակում է նախագծեր և ծրագրեր հայաստանյան կինեմատոգրաֆիայի բնագավառում և ֆինանսավորում դրանց իրականացումը թ. մասնակցում է հայաստանյան կինեմատոգրաֆիայի զարգացմանը վերաբերող նորմատիվ ակտերի մշակմանը; ժ. միջազգային կազմակերպությունների հետ կազմակերպում է համատեղ ծրագրեր կինեմատոգրաֆիայի ոլորտում; ի. պահպանում է միջազգային անմիջական շփումներն ու կապերը, անդամակցում է միջազգային հասարակական միավորումներին, ձեռք է բերում միջազգային հասարակական միավորումների կարգավիճակին համապատասխան իրավունքներ և կրում պարտականություններ, ինչպես նաև պայմանագրեր է կնքում օտարերկրյա ոչ առևտրային ոչ պետական միավորումների հետ; լ. մասնակցում է հայաստանյան և միջազգային կինոփառատոններին, արտերկրում անցկացնում է հայկական կինոյի շաբաթներ, ինչպես նաև ներկայացնում է հայկական կինոարտադրանքը (այդ թվում ոչ պետական ֆինանսական աջակցություն ստացած ֆիլմերը) միջազգային խոշոր կինոշուկաներում; խ. ձեռնարկատիրական գործունեությամբ կարող է զբաղվել միայն այն դեպքում, երբ դա ծառայում է այն նպատակների իրականացմանը, որոնց համար ստեղծվել է Հիմնադրամը և համապատասխանում է այդ նպատակներին; ծ. աջակցություն է ցուցաբերում պրոդյուսերներին և միջազգային վաճառքների գործակալություններին (sales agencies) արտերկրում հայկական ֆիլմերի թողարկման նախապատրաստման գործում; կ. սահմանում և շնորհում է մրցանակներ և կրթաթոշակներ, տրամադրում է նպաստներ, դրամաշնորհներ, ինչպես նաև տրամադրում է ֆինանսական աջակցության այլ տեսակներ; իրականացնում է բարեգործական գործունեություն; հ. արտաքին տնտեսական գործունեություն է իրականացնում Հայաստանի Հանրապետության օրենսդրությամբ սահմանված կարգով; ձ. մասնակցում է ոչ առևտրային կազմակերպությունների գործունեությանը ղ. կնքում է Հիմնադրամի նպատակներին համապատասխան պայմանագրեր ճ. ապահովում Է կազմակերպությանն ամրացված շենքերի ու շինությունների պահպանությանն ու օգտագործմանն անհրաժեշտ պայմանակարգը (ռեժիմը), իրականացնում է տեխնիկայի հակահրդեհային անվտանգության միջոցառումներ մ. իրականացնում է սույն կանոնադրության նպատակների իրագործմանն ուղղված և Հայաստանի Հանրապետության օրենսդրությանը չհակասող այլ գործունեություն: 4.4. Հայաստանի Հանրապետության օրենսդրությանը համապատասխան լիցենզավորման ենթակա գործունեությունն իրականացնում է Հիմնադրամը՝ Հայաստանի Հանրապետության օրենսդրությամբ սահմանված կարգով ստացված լիցենզիայի հիման վրա: 4.5. Հիմնադրամն գործունեության ընթացքում առաջացած շահույթն օգտագործվում է սույն կանոնադրությամբ նախատեսված նպատակների իրականացման համար: | **Ընդունվել է մասնակի**  Ներառվել են իրավական հիմքեր և ձևակերպումներ ունեցող առաջարկները | |
| 5-րդ գլուխը սահմանել հետևյալ կերպ ՀԻՄՆԱԴՐԱՄԻ ՍԵՓԱԿԱՆՈՒԹՅՈՒՆԸ 5.1. Հիմնադրամի սեփականությունը ձևավորվում է Հիմնադրամի հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև Հիմնադրամի գործունեության ընթացքում արտադրված և/կամ ձեռք բերված գույքից: Հիմնադրամի գույքի ձևավորման աղբյուր կարող են հանդիսանալ նաև Հայաստանի Հանրապետության և օտարերկրյա պետությունների իրավաբանական և ֆիզիկական անձանց կատարած ներդրումները, այդ թվում՝ բարեգործական, հովանավորչական, նպատակային նվիրատվությունները: 5.2. Հիմնադրամն իրավունք ունի օրենքին, հիմնադրի որոշումներին և/կամ սույն կանոնադրությանը համապատասխան՝ իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը: 5.3. Հիմնադրամը սեփականության իրավունքով պատկանող գույքի նկատմամբ հիմնադիրը չունի իրավունքներ՝ բացառությամբ Հիմնադրամի լուծարումից հետո մնացած գույքի: 5.4. Հիմնադրամի սեփականության պահպանման հոգսը կրում է Հիմնադրամը: 5.5. Հիմնադրամի սեփականության վրա կարող է բռնագանձում տարածվել միայն դատական կարգով: | **Չի ընդունվել**  Առաջարկները ներառված են հավելվածի այլ դրույթներում | |
| 6-րդ գլուխը սահմանել հետևյալ կերպ ՀԻՄՆԱԴՐԱՄԻ ԳՈՒՅՔԻ ՏՆՕՐԻՆՄԱՆ և ԿԱՌԱՎԱՐՄԱՆ ԿԱՐԳԸ 6.1. Հիմնադրամը՝ որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով։ 6.2. Հիմնադրամի սկզբնական միջոցներն են հիմնադրի կողմից ստեղծման պահին փոխանցված նյութական և ֆինանսական միջոցները։ 6.3. Հիմնադրի կողմից հիմնադրամին հանձնված գույքը հիմնադրամի սեփականությունն է։ Հիմնադրամն այդ գույքն օգտագործում է սույն կանոնադրությամբ սահմանված նպատակներով։ 6.4. Հիմնադրամի գո ւյքի ձևավորման աղբյուրներն են՝ 1) հիմնադրի ներդրումը. 2) ֆիզիկական և իրավաբանական անձանց նվիրատվությունները և նվիրաբերությունները, այդ թվում՝ օտարերկրյա քաղաքացիների, իրավաբանական անձանց, միջազգային կազմակերպությունների նվիրատվությունները և նվիրաբերությունները. 3) դրամական մուտքերը պետական բյուջեից. 4) դրամաշնորհները. 5) Հիմնադրամի և իր ստեղծած կամ իր մասնակցությամբ տնտեսական ընկերությունների ձեռնարկատիրական գործունեությունից ստացված միջոցները. 6) հանգանակությունները՝ միջոցներ, որոնք ստացվում են դրանց կուտակմանն ուղղված գործունեությունից (մշակութային միջոցառումների միջոցով գումարների հայթայթում). 7) օրենքով չարգելված այլ միջոցներ։ 6.5. Հիմնադրամի սեփականությունը չի կարող օգտագործվել ի շահ իր հիմնադրի, հիմնադրամի մարմինների անդամների, ինչպես նաև հիմնադրամի աշխատողների, բացառությամբ աշխատողների աշխատավարձի և Հիմնադրամի մարմինների անդամների պարտականությունների կատարմամբ պայմանավորված՝ փոխհատուցման ենթակա ծախսերի։ 6.6. Հիմնադրամն իրավունք ունի օրենքին, հիմնադրի որոշումներին և/կամ սույն կանոնադրությանը համապատասխան՝ իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը։ 6.7. Հիմնադրամիին սեփականության իրավունքով պատկանող գույքի նկատմամբ հիմնադիրը չունի իրավունքներ՝ բացառությամբ Հիմնադրամի լուծարումից հետո մնացած գույքի։ 6.8. Հիմնադրամի սեփականության պահպանման հոգսը կրում է Հիմնադրամը։ 6.9. Հիմնադրամի սեփականության վրա կարող է բռնագանձում տարածվել միայն դատական կարգով։ | **Ընդունվել է ի գիտություն**  Առաջարկները առկա են հավելվածում | |
| 7-րդ գլուխը սահմանել հետևյալ կերպ ՀԻՄՆԱԴՐԱՄԻ ԼԻԱԶՈՐՈՒԹՅՈՒՆՆԵՐԸ 7.1. Սույն կանոնադրության նպատակներին համապատասխան Հիմադրամն իրավունք ունի՝ 1) ապահովել շահերի բախման կառավարելիությունը. 2) ապահովել կինոռեեստրի ստեղծումը և դրա հետագա վարումը. 3) ապահովել անձեռնմխելի կապիտալի արդյունավետ կառավարումը. 4) ապահովել պետական ֆինանսավորման նպատակով անցկացվող մրցույթների կազմակերպումը և անցկացումը. 5) ապահովել պետական բյուջեից և դրամագլխից հատկացված ֆինանսական միջոցների նպատակային օգտագործման վերահսկումը. 6) աջակցել ազգային ֆիլմերի ստեղծմանը, տարածմանն ու պահպանմանը. 7) աջակցել համատեղ արտադրության ֆիլմերի ստեղծմանը. 8) աջակցել կինոարվեստի միջոցառումներին ազգային ֆիլմերի մասնակցությանը. 9) աջակցել կինոժառանգության վերականգնմանն ու թվայնացմանը. 10) ուսումնասիրել ազգային ֆիլմի հեռարձակման և կինոթատրոնում ցուցադրման, ինչպես նաև այդ ընթացքում գովազդի տեղադրմամբ ստացված եկամուտների մասին տեղեկությունները և դրանց վերաբերյալ տալիս է եզրակացություն. 11) ուսումնասիրել համատեղ արտադրության կարգավիճակ ստանալու համար ներկայացված փաստաթղթերը, տրամադրում է համատեղ արտադրության կարգավիճակ և դադարեցնում կարգավիճակը. 12) ուսումնասիրել վարձութային վկայական ստանալու համար ներկայացված փաստաթղթերը, տրամադրում է վարձութային վկայական և դադարեցնում դրա գործողությունը. 13) վերահսկում է (ստուգում, ուսումնասիրություն, մշտադիտարկում, օրենքով նախատեսված կանխարգելիչ այլ գործառույթներ)` Հայաստանի Հանրապետության տարածքում ֆիլմի տարածումն վարձութային վկայականի առկայությամբ: 14) ստեղծել առանձնացված ստորաբաժանումներ (մասնաճյուղեր, ներկայացուցչություններ) և հիմնարկներ. 15) ստեղծել տնտեսական ընկերություններ կամ լինել նրանց մասնակից. 16) անդամակցել միջազգային և օտարերկրյա ոչ պետական կազմակերպություններին. 17) իրականացնել օրենքով և իր կանոնադրությամբ սահմանված այլ լիազորություններ: 18) Վարչական իրավախախտումների վերաբերյալ Հայաստանի Հանրապետության օրենսգրքին համապատասխան` պատասխանատվության միջոցներ կիրառելու համար նախապատրաստում և դատարան է ներկայացնում կինեմատոգրաֆիայի օրենսդրության խախտումների վերաբերյալ նյութերը. | **Ընդունվել է** | |
| 8-րդ գլուխը սահմանել հետևյալ կերպ ՀԻՄՆԱԴՐԱՄԻ ՄԱՐՄԻՆՆԵՐԸ 8.1. Հիմնադրամի մարմիններն են՝ Հոգաբարձուների խորհուրդը և տնօրենը: | **Ընդունվել է ի գիտություն** | |
| 9-րդ գլուխը սահմանել հետևյալ կերպ ՀԻՄՆԱԴՐԱՄԻ ՀՈԳԱԲԱՐՁՈՒՆԵՐԻ ԽՈՐՀՈՒՐԴԸ 9.1. Հիմնադրամի կառավարման բարձրագույն և հսկողություն իրականացնող մարմինը Հիմնադրամի Հոգաբարձուների խորհուրդն է։ 9.2. Հիմնադրամի Հոգաբարձուների խորհրդի անդամ կարող են լինել 18 տարին լրացած գործունակ ֆիզիկական անձինք, այդ թվում՝ հիմնադիրները։ 9.3. Հիմնադրամի Հոգաբարձուների խորհրդը բաղկացած է 7 /յոթ/ անդամից, որում ընդգրկվում են՝ ա) լիազորված պետական մարմնի ղեկավարը՝ ի պաշտոնե. բ) հանրային ֆինանսների կառավարման ոլորտում լիազորված պետական մարմնի ղեկավարը՝ ի պաշտոնե. գ) տնտեսության ճյուղերի զարգացման ոլորտում լիազորված պետական մարմնի ղեկավարը՝ ի պաշտոնե. դ) չորս մասնագետ (այդ թվում՝ օտարերկրյա)՝ մրցութային կարգով։ 9.4. Երեք տարի ժամկետով Հիմնադրամի Հոգաբարձուների խորհրդի անդամ կարող է ընտրվել լիազորված պետական մարմնի սահմանած չափանիշների միավորների հանրագումարով առավելագույն բալեր հավաքած մասնագետներից այն թեկնածուն, որն ունի կինոարվեստի բնագավառում բարձրագույն կրթություն և բավարարում է հետևյալ պայմաններից որևէ մեկը. 1) ստացել է կինոփառատոնի մրցանակ. 2) համատեղ արտադրության որևէ ծրագրի մրցանակակիր է. 3) ունի կինոփառատոնի ժյուրիի անդամի աշխատանքի փորձ։ 9.5. Հիմնադրամի Հոգաբարձուների խորհրդի նախագահին ընտրում են Հոգաբարձուների խորհրդի անդամները Հոգաբարձուների խորհրդի անդամների կազմից՝ իրենց ընդհանուր թվի ձայների մեծամասնությամբ։ 9.6. Հիմնադրամի Հոգաբարձուների խորհրդի նախագահը և մյուս անդամները չեն համարվում Հիմնադրամում պաշտոն զբաղեցնող անձ և իրենց պարտականությունները կատարում են առանց վարձատրության՝ հասարակական հիմունքներով։ Հիմնադրամի հոգաբարձուների խորհրդի անդամների համար կարող է սահմանվել փոխհատուցում նրանց այն ծախսերի համար, որոնք կապված են Հոգաբարձուների խորհրդի անդամի պարտականությունների կատարման հետ։ Փոխհատուցման վճարման կարգը սահմանում է Հոգաբարձուների խորհուրդը։ 9.7. Հոգաբարձուների խորհրդի աշխատանքներին խորհրդակցական ձայնի իրավունքով կարող են մասնակցել Հոգաբարձուների խորհրդի պատվավոր անդամները։ Հոգաբարձուների խորհրդի պատվավոր անդամի կոչում շնորհում է Հոգաբարձուների խորհուրդը՝ իրենց ընդհանուր թվի ձայների մեծամասնությամբ։ 9.8. Հիմնադրամի Հոգաբարձուների խորհրդի պատվավոր անդամ կարող ենք ընտրվել այն անձինք, ովքեր կինոարվեստի և կինոժառանգության զարգացման նպատակով զգալի ներդրումներ կկատարեն Դիմնադրամի դրամագլխին։ 9.9. Հիմնադրամի Հոգաբարձուների խորհրդի անդամները չեն կարող լինել Հիմնադրամի այլ մարմնի անդամ։ 9.10. Հոգաբարձուների խորհրդի անդամի լիազորությունը դադարում է՝ 1) Հիմնադրամի Հոգաբարձուների խորհրդի նախագահին տրված գրավոր դիմումի հիման վրա. 2) նրա կողմից իր պարտականությունները պատշաճ չկատարելու դեպքում՝ Հոգաբարձուների խորհրդի մնացած անդամների ձայների առնվազն 3/4-ով. 3) լիազորությունների ժամկետի ավարտման դեպքում. 4) եթե դադարել են Հիմնադրամի Հոգաբարձուների խորհրդի անդամների ընդհանուր թվի կեսի կամ կեսից ավելիի լիազորությունները. 5) դատարանի՝ օրինական ուժի մեջ մտած վճռով անգործունակ ճանաչվելու դեպքում. 6) նրան առաջադրած անձի որոշմամբ, եթե նրան առաջադրել է Հայաստանի Հանրապետությունը կամ համայնքը. 7) նրա մահվան դեպքում. 8) եթե նա նշանակվել է ի պաշտոնե՝ նրա զբաղեցրած պաշտոնին այլ անձ նշանակելու կամ նրա զբաղեցրած պաշտոնի վերացման դեպքում։ 9.11. Հոգաբարձուների խորհրդի անդամի լիազորությունը դադարելու դեպքում նրա փոխարեն նոր անդամ նշանակվում է նախկին անդամի նշանակման կարգով, ոչ ուշ, քան Հոգաբարձուների խորհրդի անդամի թափուր տեղ առաջանալու մասին տնօրենի ծանուցումն ստանալու օրվանից հետո՝ 30 օրվա ընթացքում։ 9.12. Հոգաբարձուների խորհրդի անդամի թափուր տեղ առաջանալու մասին տեղեկացված լինելու օրվանից ոչ ուշ, քան 10 օրվա ընթացքում Հիմնադրամի տնօրենը տեղեկացնում է հիմնադիրներին, Հոգաբարձուների խորհրդի անդամներին նշանակած անձանց կամ մարմիններին։ | **Ընդունվել է** | |
| 10-րդ գլուխը սահմանել հետևյալ կերպ ՀԻՄՆԱԴՐԱՄԻ ՀՈԳԱԲԱՐՁՈՒՆԵՐԻ ԽՈՐՀՐԴԻ ՈՐՈՇՈՒՄՆԵՐԻ ԸՆԴՈՒՆՄԱՆ ԿԱՐԳԸ Հոգաբարձուների խորհուրդն իր գործունեությունն իրականացնում է նիստերի միջոցով։ Հոգաբարձուների խորհրդի նիստն իրավազոր է, եթե դրան մասնակցում է Հոգաբարձուների խորհրդի անդամների կեսից ավելին։ Քվեարկության ժամանակ Հոգաբարձուների խորհրդի յուրաքանչյուր անդամ ունի մեկ ձայն։ Հոգաբարձուների խորհրդի որոշումներն ընդունվում են նիստին մասնակցող անդամների ձայների մեծամասնությամբ։ Հոգաբարձուների խորհրդի նախագահի ընտրության և ազատման, Հիմնադրամի տնօրենի ընտրության և պաշտոնից ազատման, ինչպես նաև Հիմնադրամի անվանման փոփոխության, լուծարման և կանոնադրության փոփոխության կամ նոր խմբագրությամբ կանոնադրության հաստատման մասին որոշումներն ընդունվում են Հոգաբարձուների խորհրդի անդամների ընդհանուր թվի ձայների մեծամասնությամբ։ Եթե հոգաբարձուների խորհրդի նիստում քննարկվում է Հիմնադրամի Հոգաբարձուների խորհրդի որևէ անդամի կամ նրա հետ փոխկապակցված անձի (ծնող, ամուսին, զավակ, եղբայր, քույր, ամուսնու ծնող, զավակ, եղբայր և քույր) գույքային կամ այլ շահերի վերաբերյալ հարց, ապա Հոգաբարձուների խորհրդի տփալ անդամը քվեարկությանը չի մասնակցում։ | **Ընդունվել է** | |
| 11-րդ գլուխը սահմանել հետևյալ կերպ ՀԻՄՆԱԴՐԱՄԻ ԽՈՐՀՐԴԻ ԻՐԱՎԱՍՈՒԹՅՈՒՆՆԵՐԸ Հիմնադրամի Հոգաբարձուների խորհուրդը՝ հաստատում է Հիմնադրամի ռազմավարական ծրագիրը (ծրագրերը). հաստատում է Հիմնադրամի բյուջեի և նրա փոփոխությունները, տարեկան ֆինանսական հաշվետվությունները և Հիմնադրամի գործունեության տարեկան հաշվետվությունները. հաստատում է Հիմնադրամի գույքի տնօրինման կարգը. ընդունում է Հիմնադրամի վերակազմակերպման մասին որոշում. ընդունում է Հիմնադրամի լուծարման հարցով դատարան դիմելու մասին որոշում. նշանակում է Հիմնադրամի լուծարման հանձնաժողով (լուծարող), սահմանում է լուծարման կարգն ու ժամկետները, հաստատում է լուծարման միջանկյալ հաշվեկշիռը, հաստատում է լուծարման հաշվեկշիռը. ընդունում է Հիմնադրամի հոգաբարձուների խորհրդի անդամների | **Ընդունվել է ի գիտություն** | |
| Անհրաժեշտ է մրացնել «Համո Բեկնազարյանի անվան «Հայֆիլմ» կինոստուդիա» ՓԲԸ-ի գույքը նորաստեղծ հիմնադրամին, հաշվի առնելով Հայաստանի Հանրապետության կառավարության 2002 թվականի ապրիլի 17-ի «Պետական ոչ առևտրային կազմակերպություն ստեղծելու մասին» N 417 որոշման 3-րդ կետի 2-րդ պարբերությունը, այն է ««Համո Բեկնազարյանի անվան «Հայֆիլմ» կինոստուդիա» և «Հայկ» փաստավավերագրական ֆիլմերի կինոստուդիա» պետական ձեռնարկությունների տնօրինության շենքերը, շինությունները, պատմամշակութային նշանակության և նվազագույն աշխատավարձի 10000-ապատիկից ավելի արժողությամբ գույքն անհատույց օգտագործման իրավունքով ամրացնել «Հայաստանի ազգային կինոկենտրոն» և «Փաստավավերագրական ֆիլմերի «Հայկ» կինոստուդիա» պետական ոչ առևտրային կազմակերպություններին` դրանց նպատակային նշանակությանը համապատասխան օգտագործման պայմանով:» | **Ընդունվել է ի գիտություն** | |
| Հոդվածներ համարները խառնված են, բոլորը համարներ չունեն, այդ պատճառով նշում եմ կետի ամբողջական տեքստը։ Կետ․ «Հիմնադրամն իրավունք ունի իր անունից ձեռք բերել և իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող»․ Մեկնաբանություն․ Փաստաթղթում հստակեցված չեն, թե ինչ գույքային և անձնական ոչ գույքային իրավունքների մասին է խոսքը։ Ըստ ՀՀ կինեմատոգրաֆիայի օրենքի՝ Ազգային մարմինը չի կարող 10-րդ հոդվածի 2-րդ մասի, որը սահմանում է․2. Ազգային մարմինը հանդիսանում է աջակցող և չի կարող ձեռք բերել գույքային իրավունքներ իր կողմից կամ իր միջոցով ֆինանսավորված ֆիլմերի նկատմամբ, ինչպես նաև չի կարող իրականացնել ֆիլմարտադրության հետ կապված ձեռնարկատիրական գործունեություն ինքնուրույն կամ այլ տնտեսավարող սուբյեկտի միջոցով, որում ունի բաժնեմասնակցություն կամ հնարավորություն` կանխորոշելու վերջինիս կառավարման մարմինների որոշումները կամ էապես ազդելու նրանց որոշումների կայացման վրա: Արմինե Անդա Ռեժիսոր, պրոդյուսեր Կինեմատոգրաֆիայի մասին ՀՀ օրենքի նախաձեռնող խմբի անդամ ՀՀ Կինոգործիչների միության անդամ | **Ընդունվել է մասնակի**  Համաձայն «Հիմնադրամների մասին» օրենքի 3-րդ հոդվածի 4-րդ մասի «Հիմնադրամն իրավունք ունի իր անունից ձեռք բերել և իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:»  Գույքի ձեռք բերման իրավունքը տրված է օրենքով և չի կարող հանվել, կարող է նախատեսվել սահմանափակում: | |
| Կետ․ «Պետական բյուջեով Հիմնադրամի համար ուղղակի նախատեսված միջոցների սահմաններում Հիմնադրամի կողմից պետությանը մատուցվող ծառայությունների, աշխատանքների և ապրանքների գնումն իրականացվում է ՀՀ օրեսդրությամբ սահմանված կարգով: Հիմնադրամի կողմից պետությանը այլ ծառայություններ, աշխատանքներ կարող են մատուցվել կամ ապրանքներ իրացվել միայն «Գնումների մասին» ՀՀ օրենքով նախատեսված կարգով»: Մեկնաբանություն․ Կինոյի ֆինանսավորման տրամադրումը արտադրողին՝ Ծառայությունների մատուցման պայմանագրերով, ինչ տարիներ շարունակ տեղի է ունեցել Ազգային կինոկենտրոնի և նախարարության միջև ստորագրվող պայմանագրով՝ եղել է կինոյի զարգացման մեծագույն խոչընդոտներից մեկը, խոչընդոտ՝ Ազգային կինոկենտրոնի և արտադրողի միջև՝ արտադրության և համատեղ արտադրության համար բարենպաստ պայմանագիր ստորագրելու, արտադրության բարենպաստ ժամկետներ ունենալ և թղթատարության անհնար բարձր աստիճանից խուսափելու։ ՀՀ կինեմատոգրաֆիայի օրենքը հստակ սահմանում է, որ կինեմատոգրաֆիայի ֆինանսավորումն աջակցություն է, ոչ թե ծառայություն, սակայն այս փաստաթուղթը հստակ դա չի արտահայտում։ Հստակեցված չէ, թե կինեմատոգրաֆիայի ֆինանսավորումը, որն ըստ Կինեմատոգրաֆիայի մասին ՀՀ օրենքի՝ աջակցություն է, ինչ իրավական հարաբերությամբ է փոխանցվում հիմնադրամ և ինչպես է հիմնադրամից արտադրողի աջակցությունն հասնում իրեն։ Փոխարենը նորից ամրագրվում է ծառայությունների մասին կետ։ Ինչի՞ն է սա վերաբերվովւմ և ինչու այս կանոնակարգով չեն ամրագրվում կինարտադրության պետական աջակցության իրավական հարաբերությունները՝ որպես աջակցող կողմի և աջակցություն ստացողի։ Արմինե Անդա Ռեժիսոր, պրոդյուսեր Կինեմատոգրաֆիայի մասին ՀՀ օրենքի նախաձեռնող խմբի անդամ ՀՀ Կինոգործիչների միության անդամ | **Ընդունվել է ի գիտություն** | |
| Կետ․ հիմնադրի ներդրումը. 5) հիմնադրամի և իր կանոնադրական նպատակների իրականացման համար կամ կամ իր մասնակցությամբ ստեղծած տնտեսական ընկերությունների ձեռնարկատիրական գործունեությունից ստացված միջոցները. Կետ․ Հիմնադրամի լիազորությունները 3) անձամբ իրականացնել ձեռնարկատիրական գործոնեություն կամ այդ նպատակով ստեղծել տնտեսական ընկերություններ կամ լինել նրանց մասնակիցը. Այս երկու կետերը հակասում են Կինեմատոգրաֆիայի ՀՀ օրենքին։ Ըստ ՀՀ կինեմատոգրաֆիայի օրենքի՝ Ազգային մարմինը չի կարող 10-րդ հոդվածի 2-րդ մասի, որը սահմանում է․2. Ազգային մարմինը հանդիսանում է աջակցող և չի կարող ձեռք բերել գույքային իրավունքներ իր կողմից կամ իր միջոցով ֆինանսավորված ֆիլմերի նկատմամբ, ինչպես նաև չի կարող իրականացնել ֆիլմարտադրության հետ կապված ձեռնարկատիրական գործունեություն ինքնուրույն կամ այլ տնտեսավարող սուբյեկտի միջոցով, որում ունի բաժնեմասնակցություն կամ հնարավորություն` կանխորոշելու վերջինիս կառավարման մարմինների որոշումները կամ էապես ազդելու նրանց որոշումների կայացման վրա: Արմինե Անդա Ռեժիսոր, պրոդյուսեր Կինեմատոգրաֆիայի մասին ՀՀ օրենքի նախաձեռնող խմբի անդամ ՀՀ Կինոգործիչների միության անդամ | **Չի ընդունվել**  Համաձայն «Հիմնադրամների մասին» օրենքի 18-րդ հոդվածի 1-ին մասի 6-րդ կետի Հիմնադրամն իր կանոնադրության նպատակներին համապատասխան իրավունք ունի՝ 6) ստեղծել տնտեսական ընկերություններ կամ լինել նրանց մասնակից.  Նույն օրենքի 19-րդ հոդվածի 1-ին մասի համաձայն «Հիմնադրամը  ձեռնարկատիրական գործունեություն կարող է իրականացնել անձամբ կամ այդ նպատակով ստեղծել տնտեսական ընկերություններ կամ լինել դրանց մասնակից:»  Դա հիմնադրամի հիմնարար իրավունքն է:  2021 թվականի հունիսի 30-ին ընդունված «Կինեմատոգրաֆիայի մասին» օրենքում առկա է օրենքների հակասություն | |
| Կետ․ Հիմնադրամի հոգաբարձուների խորհուրդը Կանոնակարգի մեջ պետք է հստակ ամրագրել, թե արդյո՞ք հոգաբաձուների խորհրդի անդամը կարող է դիմել իր ֆիլմի ֆինանսավորման հայտով՝ Ազգային կինոկենտրոն, թե ոչ։ Արմինե Անդա Ռեժիսոր, պրոդյուսեր Կինեմատոգրաֆիայի մասին ՀՀ օրենքի նախաձեռնող խմբի անդամ ՀՀ Կինոգործիչների միության անդամ | **Ընդունվել է ի գիտություն** | |
| Սաթիկ Ստեփանյան- կինոճարտարագետ, կինոմոնտաժի ռեժիսոր, հնչյունային ռեժիսոր, կինոգործիչների միության անդամ Առաջարկում եմ հիմնադրամի անվանումը վերաձևակերպել: «Հայաստանի ազգային կինոյի «Հայֆիլմ» հիմնադրամ»-ի փոխարեն անվանել «Հայաստանի ազգային կինոյի զարգացման հիմնադրամ» , կարճ՝ «Հայաստանի ազգային կինոհիմնադրամ» Հիմնավորում. 1. «Հայֆիլմ» անվանումն է կրում Համո Բեկնազարյանի անվան պետական 100% բաժնեմաս ունեցող կինոստուդիան և այդ անվանումը իր արտադրության ժապավենային կինոֆիլմերի գրանցված բրենդի անունն է սկսած 1957թ: 2. Հիմնադրամը ազգային կինոարվեստի զարգացման պետական ֆինանսական աջակցություն է ենթադրում, իսկ «Հայաստանի ազգային կինոյի «Հայֆիլմ» հիմնադրամ» անվանումը ասոցացվում է «Հայֆիլմ» կինոստուդիայի հետ, տպավորություն է, որ «Հայֆիլմ» կինոստուդիային պետական ֆինանսական աջակցության հիմնադրամ է: 3. «Հայֆիլմ» անվանմամաբ կան նաև ՖԲ էջեր, յութուբյան ալիքներ, սոցիալական և այլն բազմաթիվ հարթակներ : Օրինակ՝ Ռուսաստանում նմանատիպ հիմնադրամի անվանումն է՝ «Федера́льный фонд социа́льной и экономи́ческой подде́ржки оте́чественной кинематогра́фии» (сокращённое и более употребимое название среди профессионалов — «Фонд кино́» Իսկ հարևան երկիր Վրաստանում դեռևս 2005թ. է ստեղծվել «Фонд развития грузинского кино», իսկ << Национальный фонд кино <<Грузия-фильм>>-ը <<Վրացֆիլմ>> -ի ֆիլմարտադրության խթանման համար պետական աջակցության հիմնադրամ է: Ատաջարկում եմ հիմնադրամի կանոնադրությունում անվանումը վերաձևակերպել հետևյալ կերպ. -հայերեն լրիվ՝ «Հայաստանի ազգային կինոյի զարգացման հիմնադրամ» , -հայերեն կարճ՝ «Հայաստանի ազգային կինոհիմնադրամ» -ռուսերեն լրիվ՝ «Фонд развития национального кино Армении» -ռուսերեն կարճ՝ «Кинофонд Армении» -անգլերեն լրիվ՝ «Armenian National Cinema Development Fund» -անգլերեն կարճ՝ «Armenian Cinema Fund» | **Ընդունվել է ի գիտություն** | |
| Սաթիկ Ստեփանյան -կինոճարտարագետ Հիմնադրամի կանոնադրության մեջ գլուխ 9, կետ2) -ում հանել «... և կինոտարեգրության փաստավավերագրումը», հաշվի առնելով, որ հիմնադրամը աջակցող կատույց է, իսկ փաստավավերագրությունը արտադրություն է: Հիմնադրամի համար նման գործառույթ Կինեմատոգրաֆիայի մասին ՀՀ օրենքը չի նախատեսում: | **Ընդունվել է** | |
| Սաթիկ Ստեփանյան -կինոճարտարագետ գլուխ 9 , հանել կետ 3) -ը՝ « 3) կինո-ֆոտո-ֆոնո հավաքածուի պահպանումը վերականգնումն ու թվայնացումը ու տարածումը»: Հաշվի առնելով, որ հիմնադրամը չունի մասնագիտական և տեխնիկական ռեսուրսներ նման գործառույթ իրականացնելու, հատկապես, որ կինոժապավենային ժառանգությունը որպես գույք այլևս պետական կառույցի՝ Հ. Բեկնազարյանի անվան <<Հայֆիլմ >> կինոստուդիայի սեփականությունն է: <<Հեղինակային իրավոնքների մասին ՀՀ օրենքի >>, գործում է դեռևս 2006թ.: Հ. Բեկնազարյանի անվան <<Հայֆիլմ >> կինոստուդիան ուն հնարավորություններ, ռեսուրսներ և տեխնիկական, տարածքային հնարավորություններ իր արտադրության ֆիլմերի թվային վերականգման համար: Կինոստուդիան նույնպես ոոլորտայինի կառույց է և վերը նշված գործառույթնեի համար նախատեսված պետական աջակցության դեպքում ինքը կարող է կազմակերպել այդ աշխատանքները: Սա նունպես արտադրություն է, ինչը Հիմնադրամը իրավասու չէ իրականացնել: Եվ ընդհանրապես կինոժապավենային ժառանգության հետ հիմնադրամը չպետք է որևէ արտադրական գործառույթ իրականացնի, բացի կինոռեստրի վարում, հանրահռչակում, կինոկատալոգների, կինոպատմության և այլն հրատարակչական գործունեությունից: | **Չի ընդունվել**  Հ. Բեկնազարյանի անվան «Հայֆիլմ» կինոստուդիա ՓԲԸ-ն պետական կառույց է, որը գործում է ՀՀ պետական գույքի կառավարման կոմիտեի ենթակայությամբ: Կինոստուդիայի արտադրության կինոժառանգությունը հանդիսանում է Հայաստանի Հանրապետության սեփականությունը, որի օգտագործման իրավունքը պատկանում է ՀՀ կրթության, գիտության, մշակույթի և սպորտի նախարարությանը:  Համաձայն «Հիմնադրամների մասին» օրենքի 18-րդ հոդվածի 1-ին մասի 6-րդ, 7-րդ և 8-րդ կետերի Հիմնադրամն իր կանոնադրության նպատակներին համապատասխան իրավունք ունի՝ 6) ստեղծել տնտեսական ընկերություններ կամ լինել նրանց մասնակից. 7) ֆիզիկական և իրավաբանական անձանց հետ կնքել պայմանագրեր. 8) իրականացնել գիտական հետազոտություններ և ծրագրերի մշակումներ.  Ստեղծվող Հիմնադրամը հանդիսանում է «Հայաստանի ազգային կինոկենտրոն» ՊՈԱԿ-ի իրավահաջորդը և Լիազոր մարմինը նպատակային է համարում կինոժառանգության բյուջետային ծրագրով նախատեսված գտործառույթները իրականացնել միակ մասնագիտական կառույցի՝ Հիմնադրամի միջոցով: | |
| Հոգաբարձուների խորհրդի չորս կինոմասնագետ խորհրդի անդամների ընտրության չափաորոշիչները շատ վատն են ու թերի: Դրանք անպայման վերանայել ու նոր չփորոշիչներ է պետք սահմանել: Կանոնադրությունը կրկնում է ազգային կինոկենտրոնի կանոնադրություը, որը այս տարիների ընթացքում ցույց տվեց, որ հնացած է, 2006 թվ. ընդունված կինոկենտրոնի կանոնադրության պատճեն է, միայն կառավարման ձևի փոփոխությամբ: Ամբողջությամբ վերանայել է պետք: | **Չի ընդունվել**  Հոգաբարձուների խորհրդի չորս կինոմասնագետ խորհրդի անդամների ընտրության չափաորոշիչները սահմանված են «Կինեմատոգրաֆիայի մասին» օրենքի 11-րդ հովդածի համաձայն: | |
| 1. ***ՀՀ ֆինանսների նախարարություն*** | | ***19.02.2024*** |
| ***N 01/34-3/3373-2024*** |
| 1. լրացուցիչ հիմնավորման կարիք ունի «Հայաստանի ազգային կինոկենտրոն» պետական ոչ առևտրային կազմակերպությունը «Հայաստանի ազգային կինոյի «Հայֆիլմ»» հիմնադրամի վերակազմավորելու հանգամանքը: Մասնավորապես՝  Նախագծին կից հիմնավորման համաձայն՝ Նախագծի ընդունման արդյունքում կկանոնակարգվեն կինոոլորտի զարգացմանն ուղղված գործընթացները, այդ թվում կինոռեեստրի ստեղծման և վարման գործընթացը, պետական ֆինանսավորման նպատակով անցկացվող մրցույթների կազմակերպումը և անցկացումը, աջակցություն կցուցաբերվի ազգային ֆիլմերի ստեղծմանը, տարածմանն ու պահպանմանը, համատեղ արտադրության ֆիլմերի ստեղծմանը, կինոարվեստի միջոցառումներին ազգային ֆիլմերի մասնակցությանը, կինոժառանգության վերականգնմանն ու թվայնացմանը և այլն, մինչդեռ՝ հիմնավորումը չի բացահայտում որևէ խնդիր, որը հնարավոր չէ լուծել ՊՈԱԿ-ի կարգավիճակով։  Այս կապակցությամբ, անհրաժեշտ ենք համարում նշել նաև, որ ՊՈԱԿ-ները ՀՀ օրենսդրության համաձայն հանդիսանում են իրավաբանական անձինք, որոնք ունեն կառավարչական և ֆինանսական հարցերում որոշումների կայացման հարցում հավասարակշռված ինքնուրույնություն։ Ավելին, ՊՈԱԿ-ների կող­մից նման գործունեություն իրականացնելու կամ այլ աղբյուրներից ֆինանսական միջոցներ ներգրավելու հետ կապված օրենսդրական դաշտում որևէ սահ­մանափակում առկա չեն, իսկ բերված պատճառաբանությունները չեն հիմնավորում Նախագծի ընդունմամբ ակնկալվող արդյունքին հասնելու՝ պետական ոչ առևտրային կազմակերպության կազմակերպաիրավական ձևից բխող խոչընդոտները: | **Չի ընդունվել**  Կինոոլորտում ազգային մարմնի իրավակազմակերպական ձևը սահմանված է «Կինեմատոգրաֆիայի մասին» օրենքով: | |
| Միաժամանակ, կարծում ենք, որ ՊՈԱԿ-ը Հիմնադրամի վերակազմավորելու գործընթացն իր մեջ ներառում է մի շարք ռիսկեր՝ կապված հանրային ակտիվների կառավարման, գույքի պաշտպանության և այլ հիմնավոր հանգամանքների հետ։ Մասնավորապես.  «Պետական ոչ առևտրային կազմակերպությունների մասին» ՀՀ օրենքի 17-րդ հոդվածի «ե» պարբերության, ինչպես նաև ՀՀ կառավարության 2018 թվականի հունիսի 15-ի «Բյուջեների կատարման կարգը հաստատելու և Հայաստանի Հան­րապետության կառավա­րու­թյան մի շարք որոշումներ ուժը կորցրած ճանաչելու մասին» N 706-Ն որոշման համաձայն՝ ՊՈԱԿ-ների հաշիվները ներառված են գանձապետական համակարգում՝ կազմակեր­պու­թյուն­ների կող­մից կատարվող վճարումների նկատմամբ նախնական հսկողություն իրակա­նաց­նելու նպա­տակով, մինչդեռ «Հիմնադրամների մասին» ՀՀ օրենքի 3-րդ հոդվածի 5-րդ կետի համաձայն՝ հիմնադրամն իրավունք ունի օրենքով սահմանված կարգով բացելու բան­կա­յին հաշիվներ ՀՀ և օտարերկրյա պետությունների բանկերում ՀՀ դրամով, ինչպես նաև արտարժույթով: Անհրաժեշտ է նշել նաև, որ համաձայն ՀՀ կառավարության 2003 թվա­­­կանի նոյեմբերի 27-ի N 1648-Ն որոշման 2-րդ կետի «ա» ենթակետի` ՊՈԱԿ-ները չեն կարող ներգրավել և տրամադրել վարկեր կամ փո­­­խա­ռություններ, մինչդեռ «Հիմնադրամ­ների մասին» ՀՀ օրենքով հիմնա­դրամ­ների պարագայում նման սահմանափակում առկա չէ:  Համաձայն «Պետական ոչ առևտրային կազմակերպությունների մասին» ՀՀ օրենքի 5-րդ հոդվածի 3-րդ կետի երկրորդ պարբերության՝ վարձակալության հանձնված գույքի վարձակալական վճարներից ստացված դրամական միջոցներն ամբողջությամբ ուղղվում են ՀՀ պետական բյուջե: Այնինչ, ըստ Նախագծի 2-րդ կետով հաստատվող կանոնադրության (այսուհետ՝ Կանոնադրություն) 10-րդ գլխի 29-րդ կետով ամրագրված դրույթի՝ վարձակալության հանձնված ամրացված գույքից ստացվող եկամուտները հիմնադրամի սեփականությունն են:  Հայտնում ենք նաև, որ թեև ինչպես Հիմնադրամի, այնպես էլ ՊՈԱԿ-ի հիմնադիրը Հայաստանի Հանրապետությունն է` ի դեմս ՀՀ կառավարու­թյան, սակայն Հիմնադրամի կառավարման բարձրագույն և հսկողություն իրականացնող մար­­մինը հո­գա­բարձուների խորհուրդն է: Վերջինս բաղկացած է 7 անդամից, որից 3 անդամը՝ լիազորված պետական մարմնի ղեկավարը՝ ի պաշտոնե, հանրային ֆինանսների կառավարման ոլորտում լիազորված պետական մարմնի ղեկավարը՝ ի պաշտոնե, տնտեսության ճյուղերի զարգացման ոլորտում լիազորված պետական մարմնի ղեկավարը՝ ի պաշտոնե, իսկ 4 անդամը՝ չորս մասնագետ (այդ թվում՝ օտարերկրյա)՝ մրցութային կարգով։ Այսպիսով, ի տար­­բերություն Հիմնադրամի, ՊՈԱԿ-ի հիմնադիրն ունի պետական կազմակերպության գոր­­ծունեությանը և կառավարմանը վերա­բե­րող ցանկացած հարց վերջնական լուծելու իրա­վունք: | **Չի ընդունվել**  Կինոոլորտում ազգային մարմնի իրավակազմակերպական ձևը սահմանված է «Կինեմատոգրաֆիայի մասին» օրենքով: | |
| Նախագծի վերաբերյալ ունենք նաև որոշ նկատառումներ, մասնավորապես, առաջարկում ենք Կանոնադրության՝  1. I-ին գլխում նախատեսել կարգավորումներ Հիմնադրամի շահառուների վերաբերյալ՝ հիմք ընդունելով «Հիմնադրամների մասին» օրենքի 15-րդ հոդվածի 2-րդ մասի 7-րդ կետը, | **Ընդունվել է** | |
| 2. 1-ին կետում «հիմնադրամի որոշմամբ» բառերը փոխարինել «հիմնադրի որոշմամբ» բառերով, | **Ընդունվել է** | |
| 3. IV-րդ գլխում Հիմնադրամի իրավունքների հետ միաժամանակ նախատեսել նաև Հիմնադրամի պարտականությունները, | **Ընդունվել է** | |
| 4. XV-րդ գլխի 88-րդ կետի համաձայն՝ Հիմնադրամի հոգաբարձուների խորհրդի կողմից նույն գլխի 90-րդ, 97-րդ և 101-րդ կետերով սահմանված իր լիազորությունները երկամսյա ժամկետում (համապատասխանաբար դատարանի կողմից որոշման ընդունման, լուծարման հանձնաժողովի կողմից լուծարման միջանկյալ հաշվեկշռի և լուծարման հաշվեկշռի ներկայացման պահից) չկատարելու դեպքում Հայաստանի Հանրապետության արդարադատության նախարարը հիմնադրամի լուծարման հետ կապված լիազորությունների իրականացման նպատակով երկամսյա ժամկետում նշանակում է ժամանակավոր խորհուրդ:  Հարկ ենք համարում նշել, որ XV-րդ գլխում վերը նշված կետերը բացակայում են և Հիմնադրամի հոգաբարձուների խորհրդի լիազորությունները սահմանված են 74-րդ, 81-րդ և 85-րդ կետերում: Հիմք ընդունելով վերոգրյալը՝ առաջարկում ենք խմբագրել Կանոնադրության համապատասխան դրույթը: | **Ընդունվել է** | |
| 5. Վերանայել Հիմնադրամի հոգաբարձուների խորհրդի կազմը՝ դրանից հանելով հանրային ֆինանսների կառավարման ոլորտում լիազորված պետական մարմնի ղեկավարի վերաբերյալ դրույթը, քանի որ պարզ չէ, թե ի պաշտոնե՝ նշված մարմնի ղեկավարն ինչպիսի գործառույթներ պետք է իրականացնի: | **Չի ընդունվել**  Սահմանված է «Կինեմատոգրաֆիայի մասին» օրենքի 11-րդ հոդվածի 1-ին մասի 2-րդ կետով: | |
| 1. ***ՀՀ տարածքային կառավարման և ենթակառուցվածքների նախարարություն*** | | ***04.03.2024*** |
| ***N ԳՍ//7159-2024*** |
| 1. Նախագծի նախաբանում հղում կատարել նաև ՀՀ քաղաքացիական օրենսգրքի 64-րդ հոդվածի 5-րդ մասին, իսկ նախաբանում «Պետական ոչ առևտրային կազմակերպությունների մասին» օրենքի 5-րդ հոդվածի 2-րդ մասին կատարված հղումը հանել, քանի որ այն վերաբերում է պետական ոչ առևտրային կազմակերպությունից հիմնադրի կողմից գույք հետ վերցնելու լիազորությանը, իսկ սույն Նախագծով պետական ոչ առևտրային կազմակերպությունից գույք հետ վերցնելու մասին դրույթ նախատեսված չէ, | **Ընդունվել է** | |
| 2. Նախագծում հիմնադրամի անվանումը վերանայել, քանի որ արդեն իսկ գոյություն ունի «Հ.Բեկնազարյանի անվան «Հայֆիլմ» կինոստուդիա» ՓԲԸ։ | **Ընդունվել է** | |
| 3. Միաժամանակ տեղեկացնում ենք, որ ք. Երևան, Դավթաշեն, Գ. Չաուշի փող., 50 հասցեում գտնվող պետական սեփականություն հանդիսացող անշարժ գույքի անհատույց օգտագործման պայմանագրի համարը նախագծում N 32/0023 փոխարեն նշված է N 3210023: | **Ընդունվել է** | |
| 1. ***ՀՀ արդարադատության նախարարություն*** | | ***04.03.2024*** |
| ***N* /27.3/8608-2024** |
| 1. ««Հայաստանի ազգային կինոկենտրոն» պետական ոչ առևտրային կազմակերպությունը «Հայֆիլմ» ազգային կինոյի հիմնադրամի վերակազմավորելու և կանոնադրությունը հաստատելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) նախաբանում առաջարկում ենք լրացնել ««Կինեմատոգրաֆիայի մասին» օրենքի 10-րդ և 11-րդ հոդվածներով» բառերը: | **Ընդունվել է** | |
| 2. Նախագծի 5-րդ և 6-րդ կետերում «գործադիր տնօրեն» բառերն անհրաժեշտ է փոխարինել «տնօրեն» բառով, քանի որ Նախագծի Հավելվածում գործադիր մարմնի ղեկավարի պաշտոնը սահմանված է որպես տնօրեն, ինչպես նաև հաշվի առնելով «Կինեմատոգրաֆիայի մասին» օրենքի 12-րդ հոդվածը, համաձայն որի՝ Ազգային մարմնի ընթացիկ գործունեության ղեկավարումն իրականացնում է մրցութային կարգով ընտրված **տնօրենը:** | **Ընդունվել է** | |
| 3. Նախագծի 7-րդ կետի 1-ին ենթակետի բ. պարբերությունում «.» կետադրական նշանն անհրաժեշտ է փոխարինել «,» կետադրական նշանով, իսկ 2-րդ ենթակետի «:» կետադրական նշանը՝ «.» կետադրական նշանով:  Բացի այդ, Նախագծի 7-րդ կետի 1-ին ենթակետի բ. պարբերության և 2-րդ ենթակետում «հիմնադրամին» բառն անհրաժեշտ է փոխարինել «Հիմնադրամին» բառով՝ նկատի ունենալով Նախագծի 1-ին կետը: | **Ընդունվել է** | |
| 4. Նախագծի 9-րդ կետում «ժամկետում» և «իրականացման» բառերից հետո կիրառվող ««Հայֆիլմ» ազգային կինոյի հիմնադրամի» բառերն անհրաժեշտ է փոխարինել «Հիմնադրամի» բառով՝ նկատի ունենալով Նախագծի 1-ին կետը: | **Ընդունվել է** | |
| 5. Նախագծի Հավելվածի (այսուհետ՝ Հավելված) 2-րդ կետի «2002 թ.» բառերն անհրաժեշտ է փոխարինել «2002 թվականի» բառերով, իսկ «08.09.1995թ.» բառերը՝ «1995 թվականի սեպտեմբերի 8-ի» բառերով՝ նկատի ունենալով «Նորմատիվ իրավական ակտերի մասին» օրենքի 21-րդ հոդվածի 5-րդ մասը, համաձայն որի՝ **նորմատիվ իրավական ակտում տարեթիվը և ամսաթիվը գրվում են թվերով, իսկ ամիսը` տառերով: «Թվական» բառը և դրա հոլովաձևերը գրվում են ամբողջությամբ:**  Նույն դիտարկումը վերաբերում է ամբողջ Հավելվածի նույնաբովանդակ կարգավորումներին:  Բացի այդ, Հավելվածի 2-րդ կետի «**նրա** իրավահաջորդը» բառերն անհրաժեշտ է հստակեցնել՝ քանի որ նշված ձևակերպումը անորոշ է: | **Ընդունվել է** | |
| 6. Հավելվածի 4-րդ կետի «Կազմակերպությունը հանդիսանում է» բառերն անհրաժեշտ է փոխարինել «Հայաստանի ազգային կինոկենտրոն» պետական ոչ առևտրային կազմակերպությունը հանդիսանում է» բառերով։ | **Ընդունվել է** | |
| 7. Հավելվածի 5-րդ կետն առաջարկում ենք շարադրել հետևյալ խմբագրությամբ ելնելով Նախագծի ընդհանուր տրամաբանությունից.  «5. «Հայֆիլմ» ազգային կինոյի հիմնադրամը ստեղծվել է «Հայաստանի ազգային կինոկենտրոն» պետական ոչ առևտրային կազմակերպության (գրանցման համարը՝ 271.210.02511) վերակազմավորման ճանապարհով վերակազմակերպման արդյունքում և հանդիսանում է «Հայաստանի ազգային կինոկենտրոն» պետական ոչ առևտրային կազմակերպության իրավահաջորդը՝ փոխանցման ակտին համապատասխան։»: | **Ընդունվել է** | |
| 8. Հավելվածի 6-րդ կետում «օրենքով» բառից առաջ կիրառվող «Հայաստանի Հանրապետության» բառերն անհրաժեշտ է հանել՝ հիմք ընդունելով «Նորմատիվ իրավական ակտերի մասին» օրենքի 18-րդ հոդվածը: Նույն դիտարկումը վերաբերում է Հավելվածի 53-րդ կետին: | **Ընդունվել է** | |
| 9. Հավելվածի 7-րդ կետում «հիմնադիրն է Հայաստանի Հանրապետությունը» բառերից հետո անհրաժեշտ է լրացնել «` ի դեմս Հայաստանի Հանրապետության կառավարության» բառերը։ | **Ընդունվել է** | |
| 10. Հավելվածի 13-րդ կետում «Հանրապետության» բառն անհրաժեշտ է փոխարինել «Հայաստանի Հանրապետության» բառերով։ | **Ընդունվել է** | |
| 11. Հավելվածի 19-րդ կետի 6-րդ ենթակետում «զանգացմանը» բառն անհրաժեշտ է փոխարինել «զարգացմանը» բառով։ | **Ընդունվել է** | |
| 12. Հավելվածի 22-րդ կետում կիրառվող «հիմնադրամի» բառերն անհրաժեշտ է փոխարինել «Հիմնադրամի» բառերով՝ նկատի ունենալով Հավելվածի 1-ին կետը: | **Ընդունվել է** | |
| 13. Հավելվածի 23-րդ կետում «՝ բացառությամբ Հիմնադրամի լուծարումից հետո մնացած գույքի» բառերն անհրաժեշտ է հանել՝ նկատի ունենալով «Հիմնադրամների մասին» օրենքի 35-րդ հոդվածի 11-րդ մասը, համաձայն որի՝ Հիմնադրամի լուծարման դեպքում պարտատերերի պահանջները բավարարելուց հետո, ինչպես նաև այն դեպքում, երբ լուծարման միջանկյալ հաշվեկշիռը հաստատելու պահին հիմնադրամը չունի պարտավորություններ պարտատերերի նկատմամբ, **գույքն ուղղվում է հիմնադրամի կանոնադրությամբ նախատեսված նպատակներին, դրա անհնարինության դեպքում դրամական միջոցները փոխանցվում են պետական բյուջե, իսկ այլ գույքը սեփականության իրավունքով փոխանցվում է Հայաստանի Հանրապետությանը՝ ի դեմս Կառավարության, բացառությամբ օրենքով սահմանված դեպքերի:** | **Ընդունվել է** | |
| 14. Հավելվածի 24-րդ կետի «հոգսը» բառն անհրաժեշտ է վերանայել: | **Ընդունվել է** | |
| 15. Հավելվածի 29-րդ կետի 3-րդ ենթակետի «կառավարման» բառից հետո անհրաժեշտ է լրացնել «համակարգի» բառը՝ նկատի ունենալով «Պետական կառավարման համակարգի մարմինների մասին» օրենքում կիրառվող ձևակերպումները: | **Ընդունվել է** | |
| 16. Հավելվածով նախատեսված է անձեռնմխելի կապիտալով հիմնադրամին վերաբերող դրույթներ, մասնավորապես՝ Հավելվածի 29-րդ կետի 8-րդ ենթակետ, 31-րդ կետի 13-րդ ենթակետ, 50-րդ կետի 20-րդ ենթակետ, 64-րդ կետի 18-րդ ենթակետ, 78-րդ կետի 7-րդ ենթակետ: Սույն դեպքում, անհրաժեշտ է Հավելվածից հանել նշված դրույթները, քանի որ «Հայֆիլմ» ազգային կինոյի հիմնադրամը անձեռնմխելի կապիտալով հիմնադրամ չէ: «Կինեմատոգրաֆիայի մասին» օրենքի 9-րդ հոդվածի 1-ին մասի 3-րդ կետի համաձայն՝ Հիմնադրամը միայն ապահովում է դրամագլխի՝ անձեռնմխելի կապիտալի արդյունավետ կառավարումը։ | **Ընդունվել է** | |
| 17. Հավելվածի 32-րդ կետի 1-ին ենթակետի «կառավարչի» բառն անհրաժեշտ է փոխարինել «տնօրենի» բառով։ | **Ընդունվել է** | |
| 18. Հավելվածի 33-րդ կետի «սույն հոդվածի 1-ին և 2-րդ կետերով» հղումն անհրաժեշտ է վերանայել, քանի որ Հավելվածը հոդվածներ չունի: | **Ընդունվել է** | |
| 19. Հավելվածի 34-րդ կետի «օրենսդրությամբ» բառից առաջ կիրառվող «ՀՀ» հապավումն անհրաժեշտ է փոխարինել «Հայաստանի Հանրապետության» բառերով, իսկ «օրենքով» բառից առաջ կիրառվող «ՀՀ» հապավումն անհրաժեշտ է հանել՝ հիմք ընդունելով «Նորմատիվ իրավական ակտերի մասին» օրենքի 18-րդ հոդվածը: Նույն դիտարկումը վերաբերում է Հավելվածի 50-րդ կետի 18-րդ ենթակետին, 55-րդ կետի 4-րդ ենթակետին: | **Ընդունվել է** | |
| 20. Հավելվածի 35-րդ կետի «և վերստուգիչը՝ անձեռնմխելի կապիտալ ունենալու պարագայում» բառերն անհրաժեշտ է հանել։ | **Ընդունվել է** | |
| 21. Հավելվածի 37-րդ կետի «, այդ թվում՝ հիմնադիրները» բառերն անհրաժեշտ է հանել։ | **Ընդունվել է** | |
| 22. Հավելվածով սահմանված չէ Հիմնադրամի հոգաբարձուների խորհրդի կազմում մրցութային կարգով ընդգրկված հոգաբարձուների խորհրդի անդամներին նշանակող մարմինը, ուստի առաջարկում ենք Հավելվածի 39-րդ կետում սահմանել նշված հոգաբարձուների խորհրդի անդամների նշանակող մարմնի վերաբերյալ դրույթ, հաշվի առնելով նաև Նախագծի 7-րդ կետի 3-րդ ենթակետը։ | **Ընդունվել է** | |
| 23. Հավելվածի 45-րդ կետով սահմանված են Հոգաբարձուների խորհրդի անդամի լիազորության դադարման հիմքերը, մասնավորապես՝ Հիմնադրամի Հոգաբարձուների խորհրդի նախագահին տրված գրավոր դիմումի հիման վրա, նրա կողմից իր պարտականությունները պատշաճ չկատարելու դեպքում՝ Հոգաբարձուների խորհրդի մնացած անդամների ձայների առնվազն 3/4-ով, լիազորությունների ժամկետի ավարտման դեպքում, եթե դադարել են Հիմնադրամի Հոգաբարձուների խորհրդի անդամների ընդհանուր թվի կեսի կամ կեսից ավելիի լիազորությունները, դատարանի` օրինական ուժի մեջ մտած վճռով անգործունակ ճանաչվելու դեպքում, նրա մահվան դեպքում, եթե նա նշանակվել է ի պաշտոնե՝ նրա զբաղեցրած պաշտոնին այլ անձ նշանակելու կամ նրա զբաղեցրած պաշտոնի վերացման դեպքում:  Սույն դեպքում, հարկ է նշել, որ «Հիմնադրամների մասին» օրենքի 23-րդ հոդվածի 2-րդ մասի 6-րդ կետի համաձայն Հոգաբարձուների խորհրդի անդամի լիազորությունը կարող է դադարել նաև՝ **նրան առաջադրած անձի որոշմամբ, եթե նրան առաջադրել է Հայաստանի Հանրապետությունը կամ համայնքը:**  Վերոգրյալից ելնելով՝ առաջարկում ենք Հավելվածի 45-րդ կետի կարգավորումը լրամշակել: | **Ընդունվել է** | |
| 24. Հավելվածի 48-րդ կետի համաձայն՝ Հոգաբարձուների խորհրդի նախագահի ընտրության և **պաշտոնից** ազատման, Հիմնադրամի տնօրենի ընտրության և պաշտոնից ազատման, ինչպես նաև Հիմնադրամի անվանման փոփոխության**, վերակազմակերպման,** լուծարման և կանոնադրության մեջ փոփոխություններ ու լրացումներ կատարելու կամ նոր խմբագրությամբ կանոնադրության հաստատման մասին **որոշումներն ընդունվում են Հոգաբարձուների խորհրդի անդամների ընդհանուր թվի ձայների մեծամասնությամբ:**  «Հիմնադրամների մասին» օրենքի 24-րդ հոդվածի 2-րդ մասի համաձայն՝  Հոգաբարձուների խորհրդի **նախագահի ընտրության և ազատման,** հիմնադրամի կառավարչի ընտրության և պաշտոնից ազատման, ինչպես նաև հիմնադրամի անվանման փոփոխության, լուծարման և կանոնադրության փոփոխության կամ նոր խմբագրությամբ կանոնադրության հաստատման մասին որոշումներն ընդունվում են հոգաբարձուների խորհրդի անդամների ընդհանուր թվի ձայների մեծամասնությամբ, եթե հիմնադրամի կանոնադրությամբ ձայների ավելի մեծ քանակ նախատեսված չէ: Եթե կանոնադրությամբ նախատեսված է նման հնարավորություն, ապա հոգաբարձուների խորհուրդը հիմնադրամի **վերակազմակերպման մասին որոշումներն ընդունում է հոգաբարձուների խորհրդի անդամների ընդհանուր թվի ձայների որակյալ (2/3) մեծամասնությամբ**, եթե հիմնադրամի կանոնադրությամբ ձայների ավելի մեծ քանակ նախատեսված չէ:  Վերոգրյալից ելնելով՝ անհրաժեշտ է Հավելվածի 48-րդ կետում «նախագահի ընտրության և պաշտոնից ազատման» բառերը փոխարինել «նախագահի ընտրության և ազատման» բառերով։  Բացի այդ, նկատի ունենալով «Հիմնադրամների մասին» օրենքի 24-րդ հոդվածի 2-րդ մասը, համաձայն որի՝ (…) եթե կանոնադրությամբ նախատեսված է նման հնարավորություն, ապա հոգաբարձուների խորհուրդը հիմնադրամի **վերակազմակերպման մասին որոշումներն ընդունում է հոգաբարձուների խորհրդի անդամների ընդհանուր թվի ձայների որակյալ (2/3) մեծամասնությամբ,** եթե հիմնադրամի կանոնադրությամբ ձայների ավելի մեծ քանակ նախատեսված չէ՝ անհրաժեշտ է Հավելվածի 48-րդ կետից հանել «վերակազմակերպման,» բառը և վերակազմակերպման վերաբերյալ կարգավորումը նախատեսել առանձին կետով՝ պահպանելով «Հիմնադրամների մասին» օրենքի 24-րդ հոդվածի 2-րդ մասի պահանջները: | **Ընդունվել է** | |
| 25. Հավելվածի 50-րդ կետի 7-րդ ենթակետի համաձայն՝ Հիմնադրամի հոգաբարձուների խորհուրդը ընդունում է **Հիմնադրամի հոգաբարձուների խորհրդի նոր անդամների ընտրության և** Հիմնադրամի հոգաբարձուների խորհրդի անդամների լիազորությունների վաղաժամկետ դադարեցման մասին որոշումներ:  «Հիմնադրամների մասին» օրենքի 25-րդ հոդվածի 1-ին մասի 5-րդ կետի համաձայն՝ Հոգաբարձուների խորհրդի  իրավասությանն  են պատկանում **հիմնադրամի հոգաբարձուների խորհրդի անդամների լիազորությունների վաղաժամկետ դադարեցման մասին որոշումների ընդունումը:**  Վերոգրյալից ելնելով՝ անհրաժեշտ է Հավելվածի 50-րդ կետի 7-րդ ենթակետը համապատասխանեցնել «Հիմնադրամների մասին» օրենքի 25-րդ հոդվածի 1-ին մասի 5-րդ կետին: | **Ընդունվել է** | |
| 26. Հավելվածի 50-րդ կետի 9-րդ ենթակետի «Հիմնադրամի կանոնադրությամբ» բառերն անհրաժեշտ է փոխարինել «սույն կանոնադրությամբ» բառերով: | **Ընդունվել է** | |
| 27. Հավելվածի 50-րդ կետի 11-րդ ենթակետում «կանոնադրությունների» բառից հետո անհրաժեշտ է լրացնել «հաստատման» բառը։ | **Ընդունվել է** | |
| 28. Հավելվածի 50-րդ կետի 13-րդ ենթակետի համաձայն՝ Հիմնադրամի հոգաբարձուների խորհուրդը սույն կանոնադրությամբ սահմանված պարբերականությամբ լսում է տնօրենի հաշվետվությունները:  Սույն դեպքում, պարզ չէ, ինչ պարբերականությամբ են լսվում հաշվետվությունները, ուստի առաջարկում ենք Հավելվածի 50-րդ կետի 13-րդ ենթակետը լրամշակել՝ **հստակ սահմանելով տնօրենի հաշվետվությունների լսումների պարբերականությունը։** | **Ընդունվել է** | |
| 29. Հավելվածի 53-րդ կետի «կանոնադրությամբ» բառից առաջ անհրաժեշտ է լրացնել «սույն» բառը: | **Ընդունվել է** | |
| 30. Հավելվածի 64-րդ կետի 2-րդ ենթակետից անհրաժեշտ է հանել «օրենսդրությամբ, հիմնադրի և լիազորված պետական մարմնի որոշումներով և Հիմնադրամի կանոնադրությամբ սահմանված կարգով» բառերը՝ հիմք ընդունելով «Հիմնադրամների մասին» օրենքի 27-րդ հոդվածի 3-րդ մասը: | **Ընդունվել է** | |
| 31. Հավելվածի 65-րդ կետի 2-րդ նախադասությունից անհրաժեշտ է հանել «տվյալ նիստին մասնակցող» բառերը։ | **Ընդունվել է** | |
| 32. Հավելվածի 79-րդ և 88-րդ կետերից անհրաժեշտ է հանել «սույն» բառը։ | **Ընդունվել է** | |
| 33. Հավելվածի գլուխների համարակալումն անհրաժեշտ է վերանայել՝ հիմք ընդունելով «Նորմատիվ իրավական ակտերի մասին» օրենքի 14-րդ հոդվածի 10-րդ մասը, համաձայն որի՝ **նորմատիվ իրավական ակտի բաժիններն ու գլուխները համարակալվում են արաբական թվանշաններով: (…)** | **Ընդունվել է** | |
| 1. ***ՀՀ Վարչապետի աշխատակազմի սոցիալական հարցերի վարչություն*** | | ***28.03.2024*** |
| ***N* 02/11.3/11420-2024** |
| 1. Նախագծի 5-րդ կետում նշված «Հիմնադրամի տնօրենի ժամանակավոր պաշտոնակատար նշանակել \_\_\_\_\_\_\_\_\_\_\_ (անձնագրի համար` \_\_\_\_\_\_\_, տրված՝ \_\_\_\_\_\_\_, \_\_\_\_\_\_\_ -ի կողմից)» դրույթը չի համապատասխանում «Հիմնադրամների մասին» օրենքի 13-րդ հոդվածի 1-ին մասի 2-րդ կետի պահանջին, համաձայն որի հիմնադրամը հիմնադրելու մասին որոշում կայացնելիս հիմնադիրները պետք է միաձայն նշանակեն հիմնադրամի գործադիր մարմնի ղեկավարին (կառավարիչ) կամ գործադիր մարմնի ղեկավարի ժամանակավոր պաշտոնակատարին (ժամանակավոր կառավարիչ)։ | **Ընդունվել է** | |
| 2. Նախագծի 7-րդ կետի 1-ին ենթակետի «գ» պրաբերությունում «դադարման» բառն անհրաժեշտ է փոխարինել «դադարեցման» բառով։ | **Ընդունվել է** | |
| 3. Նախագծի 7-րդ կետի 2-րդ ենթակետով ԿԳՄՍ նախարարին հանձնարարվում է ապահովել «Հայաստանի ազգային կինոկենտրոն» պետական ոչ առևտրային կազմակերպությանը (այսուհետ՝ ՊՈԱԿ) սեփականության իրավունքով պատկանող գույքը սեփականության իրավունքով հիմնադրամին փոխանցելու հանձնման-ընդունման գործըն­թացը, մինչդեռ նախագծում ներառված չէ ՊՈԱԿ-ին սեփականության իրավունքով պատկանող գույքը սեփականության իրավունքով հիմնադրամին հանձնումը սահմանող (ամրագրող) դրույթ՝ «Հիմնադրամների մասին» օրենքի 8-րդ հոդվածի 3-րդ մասի պահանջներին համապատասխան։ Դիտարկումը վերաբերում է նաև նախագծի 9-րդ կետով նախատեսված ՏԿԵ նախարարության պետական գույքի կառավարման կոմիտեի նախագահին տրված հանձնարարականին՝ հիմնադրամի հետ կնքել ՊՈԱԿ-ի հետ ք.Երևան, Տերյան 3 ա շենք, թիվ 38 և ք.Երևան, Դավթաշեն, Գևորգ Չաուշի փողոց թիվ 50 հասցեներում գտնվող անշարժ գույքի համար 2008 թվականի ապրիլի 22-ին կնքված N 8/008 և 2023 հունիսի 1-ին N 32/0023 անհատույց օգտագործման պայմա­նագրերում նախագծից բխող փոփոխություններ կատարելու մասին համաձայնագրեր՝ դրանցում նախատեսելով, որ համաձայնագրերի նոտարական վավերացման և համաձայնագրերից ծագող գույքային իրավունք­ների գրանցման ծախսերն ենթակա են իրականացման հիմնադրամի միջոցների հաշվին: Նախագծում ներառված չէ դրույթ ՊՈԱԿ-ին անհատույց օգտագործման հանձնված գույքը հետ վերցնելու և անհատույց օգտագործման իրավունքով հիմնադրամին ամրացնելու վերաբերյալ՝ «Պետական ոչ առևտրային կազմակերպությունների մասին» օրենքի 5-րդ հոդվածի 2-րդ մասին և «Պետական գույքի կառավարման մասին» օրենքի 30-րդ հոդվածի 1-ին մասին համապատասխան։ | **Ընդունվել է** | |
| 4. Նախագծում ներառված չէ ՊՈԱԿ-ի ստեղծման վերաբերյալ որոշման մեջ նախագծից բխող համապատասխան փոփոխություն (ներ) կատարելու մասին դրույթ։ | **Ընդունվել է** | |
| 5. Առաջարկում ենք ևս մեկ անգամ քննարկել նախագծի հավելվածի 2-5-րդ կետերը նախատեսելու նպատակահարմարության հարցը՝ հաշվի առնելով «Հիմնադրամների մասին» օրենքի 15-րդ հոդվածի 1-ին մասի պահանջները, ինչպես նաև հաշվի առնելով, որ նախագծով արդեն իսկ նախատեսված է, որ հիմնադրամը ստեղծվել է սահմանված կարգով պետական գրանցում ստացած ՊՈԱԿ-ի վերակազմավորման ճանապարհով վերակազմակերպման արդյունքում։ | **Ընդունվել է ի գիտություն**  Նպատակահարմար ենք համարում Հիմնադրամի կանոնադրության մեջ պահպանել կառույցի իրավական նախապատմությունը: | |
| 6. Նախագծի 9-րդ կետով նախատեսված հիմնադրամի հայերեն կրճատ անվանումը չի համապատասխանում հայերեն լրիվ անվանմանը։ | **Ընդունվել է** | |
| 7. Նախագծի հավելվածի 19-րդ և 31-րդ կետերում ներառված չեն «Կինեմատոգրաֆիայի մասին» օրենքի 9-րդ հոդվածով նախատեսված Ազգային մարմնի (հիմնադրամի) բոլոր լիազորությունները (օրինակ՝ 9-րդ հոդվածի 1-ին մասի 12.1-ին կետով նախատեսված լիազորությունը), ինչպես նաև չի նշվում, որ հիմնադամնը իրականացնում է օրենքով նախատեսված այլ լիազորություններ։ | **Ընդունվել է** | |
| 8. Նախագծի հավելվածի 26-րդ կետից առաջարկում ենք հանել «պետության անունից» բառերը։ | **Ընդունվել է** | |
| 9. Նախագծի հավելվածի 30-րդ կետի 2-րդ ենթակետում առաջարկում ենք հստակեցնել, թե ինչ է ի նկատի առվում «հարակից գործունեություն» հասկացության տակ։ | **Չի ընդունվել**  Հասկացությունը ներառվել է համաձայն Տնտեսական գործունեության տեսակների դասակարգիչների՝ J63.1 դասակարգիչ | |
| 10. Առաջարկում ենք ևս մեկ անգամ վերանայել նախագծի հավելվածի 30-րդ կետի 4-5-րդ ենթակետերով նախատեսված ձեռնարկատիրական գործունեության տեսակները՝ հաշվի առնելով «Կինեմատոգրաֆիայի մասին» օրենքի 10-րդ հոդվածի պահանջը, համաձայն որի Ազգային մարմինը չի կարող իրականացնել ֆիլմարտադրության հետ կապված ձեռնարկատիրական գործունեություն ինքնուրույն կամ այլ տնտեսավարող սուբյեկտի միջոցով, որում ունի բաժնեմասնակցություն կամ հնարավորություն՝ կանխորոշելու վերջինիս կառավարման մարմինների որոշումները կամ էապես ազդելու նրանց որոշումների կայացման վրա։ | **Ընդունվել է մասնակի**  նախագծի հավելվածի 30-րդ կետի 4-5-րդ ենթակետերով նախատեսված ձեռնարկատիրական գործունեության տեսակները կապված չեն ֆիլմարտադրության հետ, ներառված են միայն կինոժառանգության գործառույթները, որոնք կինոարտադրության գործառույներին չեն առնչվում:  Միաժամանակ՝ 4-րդ և 5-րդ ենթակետերը մասնակի խմբագրվել են: | |
| 11. Նախագծի հավելվածի 31-րդ կետի 12-րդ ենթակետով նախատեսվում է, որ հիմնադրամը պարտավոր է վերահսկել (ստուգում, ուսումնասիրություն, մշտադիտարկում, օրենքով նախատեսված կանխարգելիչ այլ գործառույթներ) ՀՀ տարածքում ֆիլմի տարածումն՝ վարձութային վկայականի առկայությամբ, մնչդեռ «Կինեմատոգրաֆիայի մասին» օրենքով հիմնադրամին (ազգային մարմնին) այդպիսի լիազորություն վերապահված չէ։ | **Ընդունվել է** | |
| 12. Նախագծի հավելվածի 31-րդ կետի 13-րդ ենթակետի համաձայն հիմնադրամը պարտավոր է Վարչական իրավախախտումների վերաբերյալ Հայաստանի Հանրապետության օրենսգրքին համապատասխան` պատասխանատվության միջոցներ կիրառելու համար նախապատրաստել և դատարան ներկայացնել կինեմատոգրաֆիայի օրենսդրության խախտումների վերաբերյալ նյութեր, այդ կապակցությամբ առաջարկում ենք ևս մեկ անգամ քննարկել Վարչական իրավախախտումների վերաբերյալ Հայաստանի Հանրապետության օրենսգրքի 189.26-189.28-րդ հոդվածներով նախատեսված իրավախախտումների պարագայում հիմնադրամին վերը նշված լիազորությունը վերապահելու հարցը՝ հաշվի առնելով ՀՀ վարչական դատավարության օրենսգրքի 3-րդ հոդվածի պահանջները։ | **Ընդունվել է** | |
| 13. Նախագծի հավելվածի 43-րդ կետում առաջարկում ենք հստակեցնել, թե ինչ է ի նկատի առնվում «զգալի ներդրումներ» հասկացության տակ, առաջարկում ենք սահմանել չափելի հասկացություն։ | **Ընդունվել է** | |
| 14. Նախագծի հավելվածի 64-րդ կետի 10-րդ ենթակետում առաջարկում ենք հստակեցնել, թե ինչ է ի նկատի առնվում «կիրառական նշանակությունը» հասկացության տակ, ինչպես նաև ևս մեկ անգամ քննարկել վերը նշված կետի կարգավորումը նախատեսելու նպատակահարմարության հարցը՝ հաշվի առնելով **ՀՀ կառավարության 2021 թվականի ապրիլի 15-ի N 600-Ն որոշմամբ նախատեսված դասակարգումը, ինչպես նաև** ՀՀ հողային օրենսգրքի և «Գույքի նկատմաբ իրավունքների պետական գրանցման մասին» օրենքիհողի և շինության նպատակային կամ գործառնական նշանակությունը (գյուղատնտեսական հողերի դեպքում՝ հողատեսքը) սահմանելու կամ փոփոխելու վերաբերյալ կարգավորումները։ | **Ընդունվել է** | |
| 1. ***ՀՀ Վարչապետի աշխատակազմի իրավաբանական վարչություն*** | | ***28.03.2024*** |
| ***N* 02/11.3/11420-2024** |
| 1. Նախագծի հավելվածի 23-28-րդ կետերը, ինչպես նաև 64-րդ կետը՝ *վերալիազորման իրավունքով տրվող լիազորագրերի մասով*, չեն բխում «Հիմնադրամների մասին» և «Կինեմատոգրաֆիայի մասին» օրենքների կարգավորումներից *(հիշյալ դրույթները սահմանված են «Պետական ոչ առևտրային կազմակերպությունների մասին» օրենքով):* | **Ընդունվել է** | |
| 2. Նախագծի հավելվածի 31-ին կետի 12-րդ ենթակետի համաձայն՝ *հիմնադրամը պարտավոր է վերահսկել (ստուգում, ուսումնասիրություն, մշտադիտարկում, օրենքով նախատեսված կանխարգելիչ այլ գործառույթներ) ՀՀ տարածքում ֆիլմի տարածումն՝ վարձութային վկայականի առկայությամբ:* Հարկ է նշել, որ վերահսկումը, ստուգումը, ուսումնասիրությունը և մշտադիտարկումը տարբեր գործիքակազմ և գործառութային շրջանակ պարունակող իրավասություններ են, հետևաբար, դրանց նույնականացումը օրենսդրորեն հիմնավորված չէ: Բացի այդ, ո՛չ «Հիմնադրամների մասին» և ո՛չ էլ «Կինեմատոգրաֆիայի մասին» օրենքներով ազգային մարմնին (հիմնադրամին) ստուգումներ իրականացնելու իրավասություն վերապահված չէ: | **Ընդունվել է** | |
| 3.Նախագծի հավելվածի 31-ին կետի 13-րդ ենթակետի համաձայն՝ *հիմնադրամը պարտավոր է Վարչական իրավախախտումների վերաբերյալ ՀՀ օրենսգրքին համապատասխան` պատասխանատվության միջոցներ կիրառելու համար նախապատրաստել և դատարան ներկայացնել կինեմատոգրաֆիայի օրենսդրության խախտումների վերաբերյալ նյութեր,* ինչը համադրելի չէ ՎԻՎ օրենսգրքի 223-րդ հոդվածի 1-ին մասի 1-ին կետի հետ, ըստ որի՝ *վարչական դատարանները քննում են` (…),* ***189.26-189.28 հոդվածներով*** /**Ամսական ֆիլմերի ցուցադրման ընդհանուր քանակի մեջ ազգային ֆիլմերի մասնաբաժնի պահանջը խախտելը /189.26/, Ազգային ֆիլմի հեռարձակման և կինոթատրոնում ցուցադրման, ինչպես նաև դրանց ընթացքում գովազդի տեղադրմամբ ստացվող եկամուտների վերաբերյալ տեղեկություններ տրամադրելու պահանջը խախտելը /189.27/, Առանց վարձութային վկայականի ֆիլմի տարածումը /189.28/***, (…) նախատեսված դեպքերում` վարչական իրավախախտման վերաբերյալ արձանագրություն կազմելու իրավասություն ունեցող պետական կամ տեղական ինքնակառավարման մարմինների (պաշտոնատար անձանց) հայցադիմումով:* | **Ընդունվել է** | |
| 4. Հարկ է նշել նաև, որ որոշման նախագծի 5-րդ կետում նշված չեն հիմնադրամի տնօրենի ժամանակավոր պաշտոնակատարի տվյալները (անուն, ազգանուն, անձնագրային տվյալներ): | **Ընդունվել է** | |